text:
Stóri parturin av trollemmunum fer til trolarar uttanlands
Skrivað hevur Oliver Joensen 15.07.2017 - 10:02
(myndin: vinstrumegin, sølustjórin, Peter Kjærbæk og høgrumegin, stjórin, Hans í Líðuni)
Rock Trawldoors varð stovnað í oct. 2004
Tað eru 7 eigarar í felagnum, 6 av teimum eiga líka og ein hevur ein minni part.
Felagið keypti fyrst Høllina sum Injector International átti á sinnið og nú fyri 1 ári síðani keyptu teir nýggja bygningin hjá tryggingarfelagnum til kontór.
—-
95% av lemmunum, sum vit framleiða,
Fara til útlendsk reiðaríðir, í Russland, Noregi,
ísland, Grønland, Canada og Spanien !
Men í Føroyum eru vit eisini sera væl við í kappingini, sigur stjórin á Rock Trawldoors í Vági, sum Norðlýsið vitjaði í farnu viku:
Rock Trawldoors í Vági, var sera væl umboðað á Atlantic Fair í vár. Trolarar her norðanfyri brúka eisini nógv lemmar frá virkinum suðuri í Vági, so tað var eitt “must” hjá okkum at vitja Hans í Líðini og hansara fólk, nú vit vóru staddir í Suðuroynni í síðstu viku.
Hans í Líðini greiðir frá: Um útgangsstøðuna fyri hetta virkið kann eg siga, at her var eitt annað virkið í Vági, sum eisini gjørdi trollemmar. Men teir valdu at rykkja pelarnar upp og flyta í onnur lond.
Vit sum eftir vóru og sum eisini høvdu átt í gamla virkinum og høvdu holla vitan um hetta arbeiðið, valdu at byrja av nýggjum, tí vit hildu at vit føroyingar eiga at framleiða amboð til fiskivinnuna her á landi, tí er nakar, ið hevur royndir og veit um tað at fiska, so eru tað føroyingar.
Vit valdu so at broyta gamla modellið og góvu tollemmunum nýtt snið og fóru so undir egna framleiðslu. Her stóð ein tóm høll eftir gamla virkið. Gamli Eik Banki átti høllina, so vit gjørdu ikki mætari enn at vit keyptu høllina og fóru í gongd við framleiðsluna.
Skalt tú verða við í kappingini um at gera bestu trollemmar í heiminum, so skalt tú eisini alla tíðina menna projektið. Hetta hevur havt við sær, at vit í dag hava sjey ymisk modellir, sum vit sjálvir hava ment.
Hóast vit hava flutt okkum og gera nýggj modellir, so eru tað framvegis fleiri skip, ið enn koyra við fyrstu modellunum, sum vit gjørdu og teir eru nøgdir við tey. Men flestu skip fara meira og meira yvir til nýggjari modellir. Í dag gera vit eitt nú semi-pelagiskar lemmar, sum tú kanst brúka við botnin, men sum tú eisini kanst taka upp í sjógvin um fiskurin stendur leyst, uttan at tú skalt taka trolið inn og skifta lemmarnar út. Hetta sparir tíð og orku.
Sum je segði tær, sigur Hans í Líðini, stjóri á Rock Trawldoors í Vági, víðari, so byrjaðu vit við at gera lemmar til botntrol, síðani hava vit gjørt semi-pelagiskar lemmar og seinasta skotið á stammuni er nýggjastu lemmarnar, sum eru royndir umborð á Finni Fríða, Hetta eru pelagiskir lemmar, tað vil siga lemmar, sum eru roknaðir til at fiska uppisjóvarfisk við.
Fyrstu tveir túrarnir hjá Finni Fríða hava roynst so væl, at vit hava vónir um, at kunna framleiða lemmar til tann føroyska pelagiska fiskiflotan, tí um føroyingar ikki brúka føroyska framleiðslu, so verður tað ringt at fáa útlendingar at keypa hesar!
Í Barentshavinum og í Irmingarhavinum, royna nógvir russiskir trolarar við okkara lemmum. Harafturat hava Gadus, Sjúrðarberg og Enniberg Sea-hunter lemmar frá Rock Trawldoors, eitt slag sum kallað verður Semi-Pelagiskir lemmar. Akraberg hevur eisini lemmar úr Vági og Artic Viking og Havborg (sum nú er seld russum) so hava allir teir smáu trolbátarnir lemmar frá Rock Trawldoors eisini.!
Tað hevur gingist okkum væl í kappingini uttanlands. Vit hava gjørt nógvar lemmar til Noregs, Ruslands, Íslands, Grønlands,Canada og Spanien. Danmark hava vit ikki gjørt nógv við, tí teir brúka lættar lemmar til Tobis fiskiskap og teir eru dýrir at framleiða.Vit hava eisini sent eitt sett heilt til New Zealand.
Men kappingin er hørð. Allir hinir, sum vit kappast við, gera vøruna í láglønarsamfeløgum, ímeðan vit hespast her á klettunum.
Á virkinum her í Vági, hava vit alla tíðina verið millum 15 og 20 fólk til arbeiðis, harav eru fýra lærlingar allatíðina, sum fáa sína útbúgving her. Árið í fjør var gott og eisini byrjanin av 2017, tað var lítið at gera hjá okkum í apríl og maj, men nú er aftur meira at takast við, so jú, vit trúgva upp á møguleikar í framtíðini.
Skal eg siga nakað um framtíðina, so kann eg siga, at vit hava góðar vónir frameftir nú vit hava eitt brandnýtt pelagiskt model at bjóða út og so eitt botntrolsmodel sum hevur sera sera stóra virkningsgrad, eftir tølunum frá tanganum í Hirtshals, men sum vit ikki enn hava sett í produktión, men tað verður í hesum mánaðanum, at fyrsta settið verður gjørt til ein russiskan trolara.
Vit byrjaðu í 2004 og hava sostatt 11 ár á baki. Alla tíðina hava vit sæð tað sum okkara uppgávu hvønn dag, at hava menningina av lemmunum í huga.
Tað, ið fyrst og fremst hevur gjørt, at vit hava vunnið so langt fram í kappingini, er kvaliteturin á lemmum okkara og ikki minst, at vit ongantíð eru steðgaðir upp við at menna nýggj produktir og verða vit nóg dúgligir til tað eisini frameftir, so beri eg ongan ótta fyri, at framtíðin hjá Rock Trawldoors verður omanfyri vatnskorpuna , sigur Hans í Líðini, stjóri á Rock Trawldoors at enda.


c: text/html

text:
Á hesari síðuni sært tú prísir og upplatingartíðir hjá teimum trimum matstovunum umborð.
Við at bíleggja matin áðrenn fráferð, kanst tú spara upp í 22% til hvørja máltíð. Niðanfyri sært tú prísir á hvørjari matstovu.
Norröna Buffet er sera væl umtókt og ofta er skjótt útselt á teimum stóru túrunum. Tí mæla vit til, at tú bíleggur tær pláss longu saman við tínari ferð.
Vit taka fyrivarni fyri veðri og lágum ferðafólkatali.
Matararmband til børnini
Børnini fáa eitt armband, sum gevur atgongd til morgunmat, miðmála og døgurða við einari drykkjuvøru til hvørja máltíð. Les meira >>

robotstxt: allowed

filter: keep


text:
Í mong ár - líka síðani Gjáargarður kom - hevur verið tosað um at fingið eina nýggja brúgv um Stórá onkustaðni um Huldheyggjarleiðina. Nú (2009) er spónurin settur í, og seinni í hesum árinum man hon fara at vera liðug.
Brúgvin fer um ánna beint uttan fyri Ryssufossin, so nú verður ómakaleysari hjá teimum stóru ( og mongu) ferðafólkabussunum at koma í túnið á Gjáargarði. Tað er hopleyst at koyra í gjøgnum bygdina við stórum bussum og lastbilum, og tað hevur eisini staðist ein ávísur ampi av hesi nógvu ferðsluni um summarið, tá ið Lítlifløttu er fullur av spælandi børnum, so hetta fer at vera ein lætti hjá bygdarfólkinum og bilførarunum. Hetta verður so tann fjórða brúgvin, ið gjørd er um Stórá. Tann núverandi Niðara (Ytra) brúgv er gjørd í 1939, men fyri tað var ein træbrúgv - átøk Heimaru brúgv, men heldur breiðari. Ein stórur steinur lá mitt í ánni, so træbrúgvin gekk eftir tí steininum. Hesin steinurin varð sprongdur burtur, tá ið tann nýggja brúgvin kom í 1939. Sunnan fyri tann stóra steinin var ein djúpur hylur, ið nevndist Kíkhylur. Navnið kom av tí, at her plagdu teir at bloyta kíkar.
Eingin veit at siga, nær henda fyrsta træbrúgvin (sí mynd) kom, men at eingin brúgv var í 1870 - bert løgasteinar - vita vit av hesi hendingini: Tann nógv umrødda skaðadagin, 30. apríl 1870, tá ið bygdin misti tvey fullmannað áttamannafør, var Elspa í Horni ( ættað úr Nýggjustovu - f. 1853) við mammu síni eftir garðatorvi Eysturi við Gjógv. Elspa segði tað, at so knappliga brast ódnarveðrið á, og so skjótt vaks áin, at høvdu tær roynt at farið um ánna niðan í Horn, komu tær ikki vegin fram. Sostatt svav Elspa hjá mammu síni í Nýggjustovu ta náttina.
- So er tað Heimara Brúgv. Ikki hevur tað eydnast at tíðarfesta hana, men Kristian á Rætt bygdi umleið 1910, so fleiri meiningar benda á, at brúgvin kann vera komin eftir tað. Óli Berg bygdi eisini um ta tíðina. (Sambært fólkateljingini eigur hann 3 børn í 1916). Hann bygdi Heimi í Forna og tók seinni húsini niður og flutti tey suður til Hovs, og har standa tey enn. Jógvan Sofus bygdi á grundina hjá Óla Berg í 1937. -- Kanska onkur kann seta aldur á Heimaru Brúgv? Og verður tað nú Ytra (Niðara) Brúgv - Heimara Brúgv - og Heimasta Brúgv - ella?
Fyrst og fremst er heimasíðan - bygdin.fo - ein skráseting við myndum og frágreiðingum av øllum staðanøvnunum við Gjógv, men tó er innmarkin ikki teldutøk enn. Myndasavnið, ið kann takast sum eitt klípi í varðveitsluni av virksemi og persónum, verður dúgliga vitjað. Tað er stuttligt at merkja. Heilsanir í gestabókini og viðmerkingar til myndirnar fløva.


text:
Mikronesia
Mikronesia (úr grikskum uιkpός “smá” og vῆσoς “oyggjar”) er ikki bara eitt landafrøðiligt øki í Kyrrahavinum, men eisini ein sokallað etnografiskt región, har fólkið í ymsu londunum hava sama etniska uppruna. Tað liggur í vestara partinum av Kyrrahavinum. Fyri vestan liggja Filipsoyggjum, Indonesia liggur í útsynning, Melanesia mót suðri, og Polynesia liggur har eysturi. Øki hevur ein vídd á 2,7 mió km² og hevur umleið eina hálva millión íbúgvar. Fólk ið búgva í Mikronesia tosa mikronesisk mál, altsá ikki polynesisk ella melanesisku málini, sum t.d. á Fiji ella Sámoa. Heiti Mikronesia bleiv fyrst nýtt av franska sjómanninum Jules Dumont d’Urville í 1831 fyri at skilja hetta økið frá Polynesia í eystri. Sjálvstøðug lond í Mikronesia eru Kiribati, Marshalloyggjar, Mikronesiasamveldið, Nauru og Palau, umframt fleiri amerikonsk hjálond, sum til dømis Guam, Norðurmarianoyggjar og Wakeoy. Amerikanska oyggin Guam er tann størsta oyggin í Mikronesia. Tað er tropuveðurlag í øllum Mikronesia. Størstu oyggjabólkarnir eru Karolinoyggjarnar í Mikronesiasamveldinum, Gilbertoyggjar í Kiribati, Marshalloyggjar og Marianaoyggjar (sum er býtt millum Guam og Norðurmarianaoyggjar, ið bæði eru amerikonsk hjálond). Mikronesia hevur umleið 2100 oyggjar og er umleið 2700 km2 í landvídd.
Avstralásia : Avstralia · Norfolksoyggj · Jólaoyggj · Kokosoyggjar
Melanesia : Fidjioyggjar · Papua Nýguinea · Nýkaledónia · Sálomonsoyggjar · Vanuatu
Mikronesia : Guam · Kiribati · Marshalloyggjar · Norðaru Marianaoyggjar · Mikronesiasamveldið · Nauru · Palau
Polynesia : Amerikanska Sámoa · Cooksoyggjar · Franska Polynesia · Hawai'i · Nýsæland · Niue · Pitcairnoyggj · Sámoa · Tokelau · Tonga · Tuvalu · Wallis- og Futunaoyggjar


text:
Vinningsbýti til partaeigarar
01-02-2017
Partaeigarar í P/F Smyril Line kunnu venda sær til felagið og fáa útgoldið vinningsbýti.
Nevndin hevur samsvarandi aðalfundarsamtykt, samtykt at rinda út vinningsbýti á í alt 40 milliónir.
Partabrøvini í P/F Smyril Line eru íhendihavara partabrøv, og tískil skulu partaeigarar venda sær til felagið, og soleiðis vísa fram síni partabrøv. Hetta verður gjørt við at venda sær til Ninu Djurhuus, roknskaparleiðara, á teldupostadressu nina@smyrilline.fo, áðrenn 1. apríl 2017, og eftirfylgjandi verður vinningsbýtið útgoldið.
Partabrøv við upprunavirði á kr. 1.000.- gevur kr. 63,20 kr. í vinningsbýti. Vinningsbýtisskattur á 35% verður í sambandi við útgjald, afturhildin samsvarandi kapitalvinningsskattalógini.
Vinarliga
Rúni Vang Poulsen


text:
Thordis Dahl Hansen
Ólavsøkuaftan, 28. juli, verður ólavsøkan sett. Til setanina ganga ítróttarfólk og hornarorkestur skrúðgongu.9
Ólavsøkudag, 29. juli, ganga løgtingslimir, landsstýrisfólk, prestar og ríkisumboðið skrúðgongu úr Tinghúsinum oman í Havnar kirkju til guðstænastu.13
Eftir guðstænastuna fer skrúðgongan niðan aftur til tinghúsið, har eitt stórt ólavsøkukór syngur á Tinghúsvøllinum og har nógv fólk er samankomið.15
Eftir sangin fara tingfólkini og landsstýrisfólkini inn í Tinghúsið, har løgmaður setur tingið og eitt nýtt tingár byrjar.
Á ólavsøku er sera nógv at fara. t.d. listaframsýningar, tivoli, fólkafundir, konsertir og fótbóltur.21
Men hóast tað er nógv at fara til, so eru tað nógv, sum bert ganga oman og niðan og práta við fólk.23
Og so er tað mittnáttarsagnurin 29. juli. Fyri fleiri er hetta hæddarpunktið, tá ið fleiri túsund fólk eru samlað til felagssang á Vaglinum.25
Foto/ Myndir/ Asseq/ Valokuva/ Guvvieh:
S1+10+12+16: Sigmar Mørkøre
S4+8+24: Birgir Kruse
S6: Peter Nicolai Arbo
S14: Heini Nygaard
S18: Noomi Káradóttir Rasmussen
S20: Guðrið Reinert Joensen
S22: Jóanis Nielsen
S26: Jens Pauli Nolsø


text:
Orð: Janus Djurhuus
Lag: Jógvan Waagstein
1. Við strondina stóð eg,
tá ódnin brast á –
og vetrarnáttin var svørt –
eitt kvæði eg hoyrdi á stundini tá
koma dunandi uttan av havinum frá,
eitt kvæði so vilt og so stórt, –
tí stormarnir leikaðu fríir
yvir boðar, streingir og íður.
2. Og skúmandi fossur sítt fragdarljóð
av bylgjandi brósti kvað
um runnar tíðir, tá valkyrjan óð,
heitt tystandi eftir reystmanna blóð
til bardagan reyk avstað,
meðan lúðrarnir duna sum toran
og fylkja menn fyri norðan.
3. Og fjallhøgt brim móti berginum tveitt –
tá bátar smildraðust brátt –
yvir mongum manni lak hevur breitt,
og einkjum og børnum sorgartíð veitt
og fingið tey blikna á nátt,
tí herróp dynja í fjøllum
frá veldigum, sigrandi trøllum.
4. Eg hoyrdi teg storm, havfostraða trøll,
og tíni tey túsundtalsljóð:
deydningadans yvir kirkjugarðsvøll,
neyðarróp sjólátna manna so snjøll,
ravnaskríggj, tá hann sær blóð –
men – hjarta mítt titar í øði
av reystleika, dirvi og frøi.
5. Tí stórt kendist tú, fría stormanna land,
og høvdingaligt á at sjá,
tá kvetti tú snøggliga trældómsins band
og tendraði frælsis logandi brand,
sum trøllaræðsluna vá –
tá leit eg á mátt mín og megi
sum áður Sigmundur frægi.


text:
Heimspeki í Leeds
Tá hann ikki deilir sínar meiningar út á kjak.org, lesur hann millum
annað heimsspeki í Leeds. Hann er 23 ár og hugsar fyri tað mesta millum
Platon og Freud. Vit hava fingið orð á ein komandi heimsspeking.
Hey Heini, hvat hevur tú gjørt í dag?
Hey Jógvan. Hetta hevur verið meir ella minni ein heilt vanligur dagur, so eg kann tíverri ikki fortelja um nakrar spennandi action-senur. Eg byrjaði dagin við at lesa bókina Parallel Worlds eftir Michio Kaku lidna. Síðani át eg eina banan, meðan eg spákaði mær niðan á campus.
Eg var til fyrilestur í vísindaástøði og sálarfrøðiheimspeki. Eitur tað so? Heimspeki av sálarfrøði? Sálarspeki? Heimsfrøðisálarspeki? Her kalla vit tað so philosophy of psychology. Tað má ikki blandast við philosophy of the mind, sum okkum verður billað inn, tí tað er nakað heilt annað.
Eg var eisini til tutorial í dag. Ein tutorial er eitt slag av kjakbólki við einum lestrarvegleiðara, har vit kjakast um tey evni, sum vit hoyra um í fyrilestrunum, og um tað, sum vit fáa fyri at lesa heima. Tutorial í dag skuldi eitast at snúgva seg um meditatiónir Descartes, men vit endaðu við at skeldast um vísindaástøði, tíðarmaskinur og super string-ástøði í kvantisfrøðini. Tað var – so løgið tað annars ljóðar – kortini viðkomandi fyri tekstin, vit kjakaðust um. Men eg ivist í, um eg hevði kunnað greitt einum uttanfyristandandi frá, hvussu, uttan at virka svakur.


text:
Eingin ivi um at okkurt hendir í løtuni. Vit lesa mangan um vesturlendingar sum revetera til Islam, men vit hoyra lítið um teir muslimar sum venda sær til Kristindómin, sum eru nógv fleiri í talið og mugu gjalda við øllum, enntá, tiltíðir lív og heilsu.
Vit hava leingi verið vitandi um, at milliónir av muslimum konvertera til Kristindómin árliga, túsundavís í Saudia Arabia eina. Men tølini síggi eg, eru nógv hægri enn fyri 7 árum síðani og vitnispurarnir nógv fleiri. Tildømis vistu vit, at talið av ex-muslimskum kristnum í Bangladesh lá onkrastaðni millum hálva til eina millión, meðan talið ídag opinbart liggur um fleiri milliónir. Vit vistu eisini at talið av ex-muslimskum kristnum í Saudi Arabia, í 2004 lá um 20.000, meðan seinastu hægtølini vísa á møguleikan fyri 50.000.
Í hvussu er, vóru vit í Onglandi sjokeraðir yvir, at møta so nógvum ex-muslimum sum høvdu tikið við kristnari trúgv, vitandi at prísurin tey gjalda er høgur.
Hvat far hesi (milliónir) at velja eina lívsleið sum tey vitan kann kosta teimum lívið?
Niðanfyri eru bara nøkur fá av teimum sjónbondunum sum liggja á Youtube; ótrúðliga áhugarvert og vísir kanska, sum summir serfrøðingar hava mutla um í áravís, eina nýggja altjóða kristna rørðslu (kanska tí mest úttalaðu og útbreiddu nakrantíð):
Hagtøl fyri muslimum sum konvertera til Kristindómin í Islamskum londum (sumt av hesum, veit eg er yvirdrivið):
Ein listið av kendum muslimum sum vrakaðu Islam og tóku við kristnari trúgv:
Muslimar í Pakistan gerast kristnir alment:
Nógvir muslimar í Australiga gerast kristnir:
Islamskir leiðarir (imamar) gerast kristnir:
Muslimar í Malaysia eru illir um at Muslimar í landinum venda sær til Kristindómin:
Sera religiøsir muslimar venda sær til Kristindómin:
Tildømis hesin, ein Egyptiskur Imam og professari í Islam:
Ein annar Imam, Mohammed Amin, gjørdist kristin eftir at verða likamliga lektur:
Sonur Hamas leiðara gjørdist kristin:
Ungur muslimskur Saudi Arabari sum hevur tikið við kristnari trúgv:
Ein annar Saudi Arabari:
Ung muslimsk kvinna gjørdist kristin av at lesa Koranina:
Lydia, ein onnur ung muslimsk kvinna sum gjørdist kristin:
Hví Nabeel Quereshi vrakaði Islam og gjørdist kristin:
Hví Milliónir forláta Islam:
Islam kemur at falla sigur Egyptiskur serfrøðingur:
Naeem er ein ex-muslimur, sum mínir samverkamenn hava kjakast alment við í fleiri ár. Fyri nýðliga vrakaði Naeem Islam, men mær vitandi er hann ikki ein kristin (enn):


text:
Yngru kommunulæknarnir opið bræv til Sirið Stenberg
Heilsumálaráðið skal til at gera eina nýskipan av primera sektorinum, og tað verður beinleiðis sagt at verkætlanarlýsingin m.a. er gjørd útfrá hvussu yngri læknar hava sagt at teir ynskja at arbeiða.
Vit yngri læknar, sum eru undir útbúgving til kommunulækna í Føroyum ella eru nýútbúnir, standa sera undrandi yvir fyri hesum, tí vit eru altso ikki spurd. Og vit eru á ongan hátt við uppá tað, sum heilsumálaráðið ætlar at gera her.
Tað einasta vit kenna eitt sindur aftur, er, tá tað verður sagt at yngri læknar ynskja ikki at arbeiða einsamallir eitt stað, men vilja gjarna í størri eindir. Hetta er rætt, tey flestu av okkum kundu gott hugsað sær at sitið eitt stað har tað er minimum ein annar lækni. Hetta er fyri at hava ein ella fleiri at sparra við og tí tað gevur størri fleksibilitet í arbeiðinum. Tað at har er ein annar, sum kann taka tað akutta, um man ikki fær møtt ein dag ella tveir. Men tað er altso fleiri læknar man vil skipa seg saman við, ikki fleiri fakbólkar.
Tað verður stórur dentur lagdur á hesar sokallaðu heilsudeplarnir, men tað er altso ikki nakað sum læknarnir hava ynskt. Læknamangul verður ikki nøktaður við at savna saman nógvar ymsar fakbólkar á einum stað. Kommunulæknar samstarva við nógvar ymsar fakbólkar og hava ofta tørv at ávísa til hesir, men síggja onga grund til at man skal vera í felags hølum. Tvørturímóti kann hetta verða avmarkandi fyri læknarnar, sum ofta nýta pausur og døgurðatíma til eitt slag av konferencu. Tað kann man ikki um har sita fleiri aðrir fakbólkar, sum ikki kunnu hoyra alt.
Tað verður sagt í verkætlanarlýsingini, at: ‘við tað at aðrir fakbólkar fara at kunna útinna tær viðgerðir, sum kommunulæknar higartil hava tikið sær av, eigur tað at bera til at økja talið av borgarum pr. viðtalu’ Hetta ljóðar heilt ótrúligt! Fyri tað fyrsta, ein av størstu orsøkunum til at teir nýggju kommunulæknarnir ikki hætta sær at fara í fast starv er at viðtalurnar eru alt ov stórar, borgaratalið pr. viðtalu nógva staðni er so høgt at man hevur nærum bert tíð til tað mest akutta og neyðuga og fær ikki gjørt tað uppfylgjandi arbeiði nóg gjølla. Í longdini verður hetta sera belastandi og gevur skjótt útbrendar læknar. Á papírinum eru tað ikki allar viðtalur sum eru ov stórar, men tað blíva tær í veruleikanum, tá man eisini skal taka sær av borgarum frá økjum har eingin fastur kommunulækni er settur. Tað ideella talið av borgarum pr viðtalu skal eftir okkara tykki helst liggja undir 1500, fyri at kunna veita eina grundiga og góða tænastu til øll og samstundis hava tíð at halda sína vitan við líka við eftirútbúgving o.ø. Hugsast skal eisini um, at ein kommunulækna hevur vaktskyldu uttanfyri vanliga arbeiðstíð og optimalt er at hava ein hvílidag eftir tað. Tey flestu av okkum hava eisini eitt privatlív og eina familju, sum vit gjarna vilja hava eitt sindur av tíð til eisini.
Fyri tað næsta er tað ikki rætt at aðrir fakbólkar kunnu útinna arbeiði, sum ein kommunulækni ger í dag. Kommunulæknar í dag ávísa longu í dag til fysioterapeutar, ergoterapeutar, kostrágevar, sálarfrøðingar o.s.fr. og hava framvegis ivaleyst eftir at gera sjálvir. Ein sjúkarøktarfrøðingur kann gera nógv arbeiði fyri ein kommunulækna, testir, kanningar, vaccinur, kontrollir og uppfylgjan, men tað gera tær longu nógvastaðni og allíkavæl er arbeiðsbyrðan hjá læknunum stór. Og við ætlanini um at leggja enn fleiri uppgávur frá sjúkrahúsunum út í primersektorin, er tað enn einaferð ófatuligt at man yvirhøvur umhugsar at økja tal av borgarum pr. viðtalu. Hett eru vit sterkt ímóti!
Og so er tað ætlanin um at broyta kommunulæknaskipanina til eina fastlønarskipan. Um hetta verður gjøgnumført kann man í hvussu er vera næstan 100% vísur í at eingin yngri føroyskur lækni fer at søkja nakað starv og helst fara nógvir av teimum sitani kommunulæknunum at siga seg úr starvi. Líknandi er gjørt í Danmark í støðum har tað hevur verið ringt at rekruttera læknar og tað eru næstan bert útlendingar, sum arbeiða har, og tá tosa vit í stóran mun um útlendingar uttanfyri Europa.
Partur av grundini, til at flestu av okkum valdu yrki sum kommunulækni, er, at man er sjálvstøðugur og sjálvur kann umsita sítt virki og fungera sum leiðari og arbeiðsgevari hjá sínum starvfólkum, sum typiskt er skrivari og sjúkrarøktarfrøðingur. Tað, sum her verður skotið upp, er ein heilt grundleggjandi broyting í bæði lønarviðurskiftum og í arbeiðskulturinum hjá kommunulæknum, og tað er so løgið, at man ikki hevur spurt nakran kommunulækna um teirra meining um tað. Og vit yngri læknar vilja sláa fast beinanvegin, at vit góðtaka tað ikki!
Tá hetta so er sagt, vilja vit eisini siga, at vit halda tað er gott at man er farin í holt við at royna at menna primera sektorin, tí støðan aktuelt er alt annað enn optimal. At skipa landið í færri heilsuøkir og at landið yvirtekur viðtaluhølu og aðrar skyldur hjá kommununum ljóðar skilagott og kann møguliga gera tað eitt sindur lættari at umsita. Men vit halda ikki, at tað er neyðugt at nýta orku at uppfinna eina nýggja skipan. Tað er ikki skipanini tað er galið við, tað er at har eru ov fáir læknar í henni.
Yngri læknar undir útbúgving til almen medicin ella nýútbúnir, hava valt hetta fakið, tí vit gjarna vilja arbeiða sum kommunulæknar. Og vit vilja gjarna í fast starv, so man fær nýtt fyrimunin, sum tað er at kenna søgu og familju hjá fólkunum sum koma. Tað er júst hetta, sum er tann størsti fyrimunurin hjá einum kommunulækna. Og vit vilja gjarna vera við til at menna hetta økið í Føroyum. Vit ynskja at veita okkara borgarum eina dygdargóða læknatænastu, og tað gera vit m.a. við at hava nóg mikið av tíð til hvønn einstakan og við at hava møguleika at halda viðlíka okkara vitan og evnir við at seta tíð av til eftirútbúgving og arbeiðsmenning. Vit hava eina vitan og eitt innlit sum er virðismikið, fyri ikki at siga alneyðugt, tá ein ætlan skal leggjast hvussu vit best skipa primersektorin. Vit vóna bert at politiski myndugleikin vil lurta.
Yngri læknar í almen medicin


text:
Ólavsøkuframsýningin er opin inntil 17.august/
Sakaris Fríði Stórá: Viva Vendetta er loksins sett upp í framsýningini. Annars hevur Malan Marnersdóttir ummælt framsýningin í Sosialinum í dag í grein við heitinum "Tivoli og list", har hon m.a. finnist at eini fløktari og tvørligari framsýning. Malan Marnersdóttir sóknast eftir betri miðlan - hon hevur helst ikki sæð míni tíðindaskriv og greinirnar á FB-síðuni, sum varð upprættað til sama endamál, eingin framsýning hevur verið so gjølliga miðlað sum Ólavsøkuframsýningin í ár og í fjør. Malan Marnersdóttir dámar ikki mín kærleiksvegg og heldur, at hann ber brá av vantandi virðing fyri teimum, sum hava gjørt myndirnar "Í roynd og veru eru hetta kanska verk, sum fyriskiparin annars hevði havnað". - Her skal eg skunda mær at svara, at so er ikki. Øll verkini, sum eru á Ólavsøkuframsýningini eru líka vælkomin - eg sensureraði verkini hjá tólv persónum, sum ikki komu við á framsýningina. Eg veit eisini um nógv, sum halda, at kærleiksveggurin er tað besta á framsýningini og eg veit um fleiri av teimum, sum hava verk hangandi á kærleiksvegginum, sum virkuliga dáma at hanga har, t.d. Vígdis Petersen og Durita Dam. Men tað tykist sum um, at Malan Marnersdóttir hevur havt eina uppliving av framførsluni hjá 200 undir upplatingini, og tað er undir øllum umstøðum er stuttligt at fáa eitt ummæli sum kjakupplegg.


text:
Eg havi ikki hildið, at vit hava havt nakra serliga rasismu her á landi uttan tann av handahógvi merkti mótviljin móti danskarum, sum eru gírigir, tosa nógv og eru bara so "danskir", danin er fanin og súkklutjóvar eru teir eisini í landsuðri. Hetta plagar allíkavæl at ganga so nøkulunda yvir, tá vit læra teir einstøku danirnir at kenna (í øllum førum so leingi sum teir skikka sær ordiligt). Men hvat er rasisma? Tey munu vera fá, sum sjálvi halda seg vera rasistar og flest øll kunnu vit helst semjast um, at rasisma er av tí ónda. Tey eldru av okkum hava sæð sjónvarpsrøðina Roots (ella Rødder, sum tað eitur í Føroyum) og halda sum heild, at Ku Klux Klan eru nakrir verri kúllar. At vera rasistur er ikki nakað mann reypar av, tað er eitt sindur á sama hátt sum við einum øðrum hugtaki; at vera snobbur. Tað er jú oftast nakað, sum rakar onnur fólk enn teg sjálva. Í Føroyum haldi eg ikki, at vit hava havt nakra serliga rasismu, ella tað helt eg, men innlitið, sum viðmerkingar á portalum og fb geva inn í føroysku fólkasálina, fær meg at ivast um stórliga, kann tað passa, at eisini vaksin hampafólk her heima eru rasistar?
Í Føroyum eru vit enn lutfalsliga homogen mentanarliga sæð í og við, at vit ikki hava teir nógvu tilflytararnar við øðrvísi religión, mentan osfr. Við onkrum undantøkum, hava vit tað eisini lutfalsliga gott í Føroyum um vit hugsa um grundleggjandi tørv og ágóðar, so samanumtikið skuldi eingin grund verið til rasistiskan atburð og útsagnir hjá okkum. At tað allíkavæl kemur fyri í heilum er ótýdligt og til at gerast illa við av. Á facebook eru í heilum kjak, har svínhundurin stingur sína ljótu gron fram og goyr so inniliga. Í einum kjaki millum etablerað hampafólk við arbeiði, húsi og hava og stórum frystara, helt ein kona, at vit sum heild eru ov fitt og lagalig "Vit eru alt ov fitt og lagalig í Europa, skilja ikki muslimska vandan, tí hetta er ein beinhørð religión, sum hevur sett sær fyri at taka yvir alla verðina, tað siga teir sjálvir, og av onkrari løgnari grund hevur Várharra givið teimum oljuna, sum ger, at teir hava ráð til at gera, sum teir vilja. Teir fara kanska at herja á okkum øll líka til dómadag, og vit fara at vakna alt ov seint".
Ofta tigur mann, tá svínhundurin goyr, men eg haldi í grundini, at uppskotið hjá unga danska skemtaranum, Michael Schøt um, at møta rasistiskum útsagnum við somu krøvum, sum vit seta roykjarum, er nokkso gott. Koyr rasistarnar út í tún at brúka seg.
(KP)


text:
Á Læknamiðstøðini í Klaksvík starvast 3 kommunulæknar
Harafturat starvast ein sjúkrarøktarfrøðingur og 4 læknaskrivarar í viðtaluni.
Tíðarbílegging umvegis telefonina er ímillum kl 8 - 11.
Tá ið tú biður um tíð umvegis heimasíðuna, fært tú svar í telduposti.
Umbønir umvegis heimasíðuna, ið eru sendar eftir kl. 14, verða avgreiddar næsta yrkadag.
Vit miðja ímóti at heilivágurin er greiður til heintan á apotekinum eftir kl. 14
Prísir o.a.
Bláa bók kostar 700 kr. Hav ein urinprøva við
Koyrikortsváttan kostar 400 kr. Passmynd krevst hvørja ferð
Sjúkraváttanir kosta 200 kr.
Vaccinatiónir kosta 200 kr. (Undantikið vanligu barnavacc.)
Gjaldast kann ikki við korti.


text:
http://www.marxists.org/archive/marx/works/1848/communist-manifesto/ch02.htm
Eg havi ikki varhugan av, at nakað upplýst menniskja heldur uppá pástandin, at øll ateisma er Kommunisma.
Rætti spurningurin vildi heldur verið: er Kommunisma ateisma?
Nógvir gudloysingar hava ilt av slíkari útsagn og velja at sigast undan veruleikanum. Hesar síggja og lesa vit vanliga framleggja alternativi, at Kommunisma ikki kann ella eigur, at bólkast sum ateistiskt, men heldur sum ein politisk og social skipan.
Tó hyggja vit at Kommunistisku tekstunum, er tað týðiligt, at Kommunisma ikki einans nøktaði seg við at avleggja og nærum útrudda alla trúgv og religión, Kommunisman inniheldur somuleiðis ateismu sum eitt grundleggjandi støði fyri alla tess áskoðan og hugburð:
Í hesum høpi skrivar Engels um menniskjanátturuna og persónin:
...consciousness is secondary, derivative, since it is a reflection of matter, a reflection of being...The material, sensuously perceptible world to which we ourselves belong is the only reality.... Our consciousness and thinking, however supra-sensuous they may seem, are the product of a material, bodily organ, the brain. Matter is not a product of mind, but mind itself is merely the highest product of matter." (Marx, Selected Works, Vol. I, p. 329, 332)
Eg kann tí retoriskt seta spurningin: er Kommunisma ateisma? Og svara: avgjørt!
Tað er týðiligt í tekstinum omanfyri, at snævurskygd materialisma liggur aftan fyri lív og tilveru í einari kommunistiskari áskoðan.
Harnæst kunnu vit seta spurningin: um pástandurin omanfyri er rættur, um ateisma, í seinastu øld, kann sigast at verða atvoldin til, at milliónir (nøkur hagtøl siga umleið 100 milliónir) vóru offur fyri kúgan, hópdrápum og fangatippum?
Um vit skulu framføra polemik soleiðis sum gudloysingar javnan gera, so er svari so avgjørt, ja!
Sum førir okkum til triðja spurningin. Hví loyva hesir ateistar sær, at loypa yvir hesa 100 ára blóðigu søgu í nýggjari tíð, fyri síðani at krøkja seg í teir ræðuleikar sum religión var atvoldin til í Miðøldini, ella í undanfarnum øldum, enntá fyri 3000 árum síðani?


text:
Helst Føroya besti koyriskúlin
– síðan 2010!
Mínir næmingar skulu vera teir bestu og klára royndirnar fyrstu fer.
Her kanst tú taka koyrikort til persónbil, motorsúkklu, hýruvogn, eftiransandi, endurtøku, koyriforboð og Rúsdrekka– og ferðsluskeið (RF-skeið).
2017 er aftur eitt ár við heilt einastandandi úrslitum. Hagtølini peika beint uppeftir, bæði í teori og koyring.
Í roynd og veru klára flestu av mínum næmingum teori -og koyriroyndina fyrstu fer, tað eftir eina holla undirvísing. og tað eri eg ómetaliga stoltur av.
Tað er ikki av tilvild, at mín koyriskúli ber orð fyri at vera fremstur tá tað ræður um at veita eina álítandi og álvarsama undirvísing í teori og koyring. Her verður eingin skumpaður ígjøgnum undirvísing, bert fyri tí fyri eyga at klára teori-royndina skjótast gjørligt. Tað ræður um eina góða og álítandi frálæru.
Undirvísingin er hátta soleiðis at øll kunnu vera við, óansæð aldur og kyn.
Eftir undirvísingina verður tú:
– So tryggur sum gjørligt
– Til so lítlan ampa fyri onnur sum gjørligt
– Førur fyri at koyra trygt í ferðsluni


text:
Orð: Karsten Hoydal
Lag: Hin tíðin, ið rann
1. Væl fagnað her verið í góðsemislag,
tit brøðrafólk, land okkar’ finna,
um drúgvur var róður – viðhvørt stóð í stað -,
var standandi vón: fram í alljósan dag
skuldi samlyndissáðið seg vinna.
2. Tað sáðið, hvørs lív var so leingi á ferð,
– mangt kólnað í norrønum londum –
fekk kanska tær frægastu vánirnar her,
hvar hugur til samvinnu lívstreytin er,
verður lívgað av fjálgandi hondum.
3. Við ábyrgd hvør tjóðin á sínari jørð
í mannsømd má trúliga tryggja,
at mentunarvøksturin blómar og grør,
í margbroyttum felag vit best verða før,
meira albúgvin heimin at byggja.
4. Væl fagnaðir verið nú frændur og ætt!
Úr Finnlandi, Íslandi, Noreg,
úr Danimørk, Svøríki – víða er frætt,
har dyggast er verjan um lóg og um rætt
og um frælsi í verki og orði.
5. Vit frøast við tykkum á hesari stund,
og ylheitt í barmi vit kenna,
at andarúm víðkast á heimlandsins grund,
tá saman sum systkin vit finnast á fund
her í Føroyum, vár samhug at menna.


text:
OGNIR til sølu/leigu
BYGDARRÁÐSFUNDIR
LÝSINGAR
Námsfrøðingar til dagstovnaøkið
ÚTSTYKKING
KORT
VEÐRIÐ
Spyr bara
Spyr bara verður strikað
Teigurin Spyr bara her á heimasíðuni er farin í søguna.
Avgerðin er tikin av bygdarráði og umsiting í felag.
Orsøkirnar eru fleiri. Ein er, at mett verður, at tað er sera óheppið, at fólk sleppa at seta spurningar ónavngivin, og at hetta er við til at lækka støðið á kjakinum. Fleiri áheitanir eru komnar um hetta frá borgarum í kommununi.
Ein onnur orsøk er, at Vestmanna Kommuna heldur vil koma beinleiðis á tal við borgararnar. Hetta kann gerast, við at borgarar koma á Kommunuskrivstovuna til eitt prát, ella við at senda okkum fyrispurningar við telduposti ella vanligum posti. Harumframt er ein góður møguleiki á Facebook-síðuni hjá Vestmanna Kommunu; har ber eisini til at seta spurningar og gera viðmerkingar.
Vestmanna Kommuna vónar, at borgararnir skilja avgerðina, og at teir ikki halda seg aftur at seta spurningar, gera viðmerkingar og koma við atfinningum, hóast Spyr bara verður strikað.
Møguligt verður í eina tíð at fáa atgongd til Spyr bara í teiginum til vinstru á heimasíðuni, men bert fyri at kunna lesa gamlar spurningar og svar. Seinni verður leinkjan strikað og nýggj leinkja løgd undir Kommunan → kommunalar tænastur.
Vinarliga
Vestmanna Kommuna
Vestmanna, 10. juli 2015
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
Vegkantar.
November 21 , 2008Hoyrdi valkvøldi í milinum,at munurin millum vegir í Vestmanna og aðrastani var,at í Vestmanna høvdu vegirnir
ongar kantar.Vónandi tekur nívalda bygdaráði tað við í
ætlarnar fyri komandi skeiði.
Vindmyllur
November 21 , 2008Havi júst sæð at enn ein vindmylla er sett upp men havi ikki sæð nakra viðgerð av umsókn uppá slíka á bygdaráðsfundi. Er hettar ikki neyðugt?
Umsóknin er viðgjørd - sí niðanfyri:
Fundur í Teknisku Nevnd 16. september 2008:
Mál 5.
Umsóknir frá íbúgvum um loyvi til uppseting av vindmyllum.
J. nr. 2005-696: Eivind Olsen, j. nr. 2005-699: Leivur á Rógvi, j. nr. 2005-712: Páll Egilsnes.
Viðv. 5.
Nevndin mælir til at geva prinsippielt loyvi til at seta vindmyllur upp sambært leiðreglum frá Føroya Kommunufelag, og at tekniska deild framyvir avgreiðir umsóknirnar.
Bygdarráðsfundur 23. september 2008:
Mál 67
Tilmæli frá somu (Teknisku Nevnd) til umsóknir frá íbúgvum um loyvi til uppseting av vindmyllum.
Viðv. mál 67
Samtykt við 5 atkvøðum fyri og 1 ímóti.
Nýtt bygdarráð
November 21 , 2008Fyrst góða eydnu til øll tey valdu:)
Nú eri eg spentur uppá at síggja um vit fara at síggja mun. Her hugsi eg um skúlagøtur, leysar hundar, hestar og gæs. Eisini alt vatni, sum rennur allastaðni tá tað ælar, og kann verða vandamikið tá so frost kemur á.
Takk til LAF at tit fylgja við, men enn betri hevði verið um tit so løgdu myndir út tá ið ein tíð var fráliðin, soleiðis at vit kunnu síggja um nakað verður gjørt. Í Heygadali er nógv broytt síðan sosialurin var har fyrstuferð, eg segði ikki at alt var burtur, men har er nógv broytt.
Ein glaður vestmenningur, sum ætlar sær at vera glaður eisini framyvir.
Bigraradi
November 21 , 2008Í havn fara tey at skipa samgomgu er hon gjørd í vestmanna
skulu øll sum eru vald í samgonguna í vestmanna ella er minniluti og meiriluti
stakkals viðarlund
November 21 , 2008Nú eru vit aftur komin í november mánað, og aftur í ár hevur seyður frítt at fara inn í viðarlundina. Ófatiligt, at kommunan ikki vil seta hegnið upp aftur, sum bleiv slættað niður í samband við vegarbeiðið. Ikki er okkara viðarlund tann størsta og prýðiligasta, men tað er kanska ikki so løgið, tá ið støðan er sum hon er. Setið so hatta hegnið upp aftur, so at viðarlundin kann fáa frið.
Byggiloyvi á Bakkavegi
November 17 , 2008Eg skal við hesum loyva mær at gera onkrar viðmerkingar í sambandi við byggimálið á Bakkavegi 43.
Tað undrar meg almikið, at grannin (kærarin) til byggingina ikki sjálvur unnir øðrum somu sømdir sum hann sjálvur hevur fingið frá Vestmanna Kommunu. Sjálvur fekk hann loyvi til stóra umbygging (var eftir byggisamtyktini mett sum nýbygging!) av sethúsum sínum, sum hann stutt frammanundan hevði keypt. Hesi standa nevniliga eisini (enn) í miðstaðarøki, og hava ongar parkeringsbásar sum hann sjálvur vísir til at onnur skulu hava. Táverandi tekniski leiðarin hjá kommununi, mælti nevniliga frá at geva byggiloyvi til umbyggingina tí at byggisamtyktin heimilaði ikki slíkum, men her vóru menniskjalig atlit tikin til umsøkjaran, tí økið sum húsið stendur í skuldi eftirfylgjandi broytast til sethúsaøki - til fyrimuns fyri umsøkjaran. At sjálvt málið um verkstaðin, sum ikki kemur at darva nakran eftir mínari meining, kundi verið betur handfarið kann væl verða. Men hendan kæran er heilt burturvið. PS! Vestmanna Kommuna loysti eisini parkeringsviðurskiftini hjá kæraranum við nevnda parkeringsplássi.
Verður endin á hesum málinum sum kærarin vil hava tað, hevði tað verið áhugavert at vita hvussu nógv kæran kemur at kosta okkum skattaborgarum í Vestmanna.
Vinarliga
Hilbert Elisson, fyrrv. Tekniskur Leiðari
Byggiloyvi
November 17 , 2008Tað eru nøkur dømi um at Vestmanna Kommuna gevur loyvi til bygging á grundøkir alt ov nær hvørjum øðrum. Niðanfyri standandi er ikki eitt eindømi.
Vestmanna Kommuna: ansi eftir - her skal verða gott at verða fyri øll. Ella tímir ongin at koma her.
betong grundir
November 17 , 2008Nù kommunan frikkar og fjàlgar um bigdina. Kundi ikki kommunan fyngi fjerna tvar grundir sum hava stadi Iholvun gekki id àra tìggir og glan a eim à gerisvegi og ein ì ùtibøgi
Utiseti
Grundirnar standa har sambært góðkendum byggiloyvi, og kommunan kann ikki, uttan at endurgjald verður goldið, krevja tær burturbeindar.
Annars er givið fyribils loyvi til endurnýggjan av byggiloyvi til sethús á grundina við Gerðisveg.
Tøkk til LAF !
November 17 , 2008Hey, Vestmenningar !
Vil bara siga takk fyri at vit her í Vestmanna eiga eitt sovorið virkið Lokal Agenda Felag. Tit gerða eitt flott arbeiði, haldi áfram. Læt okkum bara fáa fleiri myndir, so at okkara komandi bygdaráð kann síggja hvat í liggur á lánið at gerða.
Tilukku til øll í vald vóru í býráði. Gott at tit gerða eina breiða samgongu. Eisini tøkk til tykkum í ikki vóru vald aftur - tykkara partur liggur ikki eftir.
Vh. Vælnøgdur borgari.
Heygadalur!
November 17 , 2008Nær eru hasar myndirnar tiknar av óruddinum inni í heygadali??
Tí har er meginparturin langtsíðan rudda!!
Byggiloyvi!
November 12 , 2008Um hatta byggiloyvi er givið uttan heimild í byggisamtykt ella bygdaskipan, og kommunan so bara broytir- tillagar byggisamtykt og bygdaskipan, hvør er so meiningin við at hava slíkar skipanir?
Vil tað so siga, at onkur borgari fær nei, og onkur annar ja, óansæð umstøður- so verða reglurnar bara "rættaðar til"?
Er hatta ikki at gera fordømi so, at kommunan framyvir mestsum ikki kann loyva sær at siga nøkrum nei. So kann hon jú ikki vísa til byggisamtykt- hon kann jú bara broytast!
Hvat var kært um? Vórðu atlit tikin fyri kærara?
Hví er opinleikin, ið ofta reypa verður um, ikki í hesum málið?
Hevði tað ikki verið eitt hugskot at lagt hatta málið út á heimasíðuna so, at fólk fær at vita, hvat hetta snýr seg um?
Kommunan broytir ikki byggisamtyktina ella bygdarskipanina fyri at tekkjast ávísum borgarum. Tá slíkar broytingar verða gjørdar, verða tær gjørdar alment, tvs. fyri allar borgarar. Í hesum førinum lá ein geiri av havnarlendi niðan við brekkuni til kaiøkið – helst var hetta ein leivd frá gamla fjørulutinum frá tíðini, áðrenn nýggja havnin varð gjørd. Hesin lutur kundi ikki brúkast til nakað ítøkiligt, sum hevði við havnaendamál at gera, og tí var tosað um møguleikan fyri antin at broyta miðstaðar- og havnarøki til sethúsaøki ella at víðka miðstaðarøkið við havnarøkinum. Her varð so samtykt at víðka miðstaðarøkið.
Kærararnir kærdu við støði í byggisamtyktini og um, at ætlaði bygningurin kom ov nær sethúsum teirra og hartil kom at taka útsýnið.
Kærunevndin tók støði í byggisamtyktini, og “samtykti tí at ganga kæruni á møti og at broyta avgerðina hjá Vestmanna Kommunu, tí at nevnda byggiloyvi hevur ikki heimild í byggisamtyktini fyri Vestmanna Kommunu.”
Málið sæst annars á heimasíðuni hjá Kærustovninum:
http://www.gov.fo/krs/avgerd/pdf/sak1093.pdf
Posthúsgøtan
November 11 , 2008Nær verður gøtuljósið í posthúsgøtuni tendra aftur?
Skúlin
November 11 , 2008Gott er at síggja, at tit vilja halda ognirnar hjá kommununi!
Skúlin er m.a. málaður í ár. Var tilboðið upp á skúlan, at mála tvær reisur ella einans ein umgang??
Tilboðið var uppá at mála skúlan tvær ferðir, og soleiðis er sambært upplýsingum eisini gjørt.
Rætting:
Sambært tilboðnum skuldi skúlin málast - einki stóð í tilboðnum um hvussu ofta. Skúlin er sambært umsjónarmonnunum málaður eina ferð, allur sum hann er, og í støðum, har týðuligt slit hevur verið at sæð, tvær ferðir.
Skúlin
November 11 , 2008Er skúlin málaður tveir fullar umgangir? Ella er skúlin plettaður ein umgang og málaður ein fullan umgang?
Rætting:
Sambært tilboðnum skuldi skúlin málast - einki stóð í tilboðnum um hvussu ofta. Skúlin er sambært umsjónarmonnunum málaður eina ferð, allur sum hann er, og í støðum, har týðuligt slit hevur verið at sæð, tvær ferðir.
Flag
November 10 , 2008Eg haldi ikki at tað er nóg gott at flagið fær loyvið til at liggja til onkuntíð "fyrsta dagin". Hevur kommunan ikki heimild til at beina tað onkra aðra staðni, fyri eigarans rokning, í tílikum føri.
Valið
November 07 , 2008Eg síggi, at fleiri hava spurt her inni á síðuni, um ikki onkur valfundur ella líknandi verður. Eg siti eisini sjálv sum eitt stórt spurnartekin, tí eg áni ikki, hvat hesi fólkini ætla at bjóða okkum.
Tað kann gott vera, at tað ikki er uppgávan hjá Vestmanna Kommunu at skipa fyri valfundum, men kundu tit um ikki annað gjørt hetta sum eina tænastu fyri okkum borgarar?
Fleiri av tykkum, sum sita í bygdarráðnum nú, bjóða tykkum eisini fram aftur, ætla tit heldur ikki at fortelja okkum, hvørjar ætlanir, tit hava?
Eg meini so við, valið verður komandi týsdag, og kortini svara tit tann 5. nov:"Man ikki onkur...". Í skrivandi stund er hóskvøld, og eg havi framvegis onki sæð ella hoyrt um nakað val. Havi fingið valkort, gamaní, men ivist stórliga í, hvat eg skal brúka tað til!!!
Mær vitandi hava ongir veruligir uppstillingarfundir og valfundir verið, síðan kvinnulistafólkini skipaðu fyri, so hetta eigur kanska at verða tikið sum ein ábending um, at neyðugt er at taka kvinnulistarnar upp aftur.
Jú, onkur hevur spurt, men tað er ikki ein uppgáva hjá kommununi at skipa fyri valfundum - hetta kundi jú eisini verið tikið skeivt upp, tí at fleiri av valevnunum í løtuni eru bygdarráðslimir.
Men, okkum vitandi, er faldari frá tí eina listanum komin í húsini í morgun (7. november), og annars ber altíð til at seta seg í samband við valevnini.
Vetrarfriðing hjá Festibøndum
November 07 , 2008Nú eru festibøndur her í bygdini farnir at stika sær stór innangarðs jarðarstykki inni, utta at hesi hava op, so seyður kann ganga frítt út og inn. Hetta kunnu privatir jarðareigarar ikki , uttan so, at goldið verður í dýrar dómar fyri vetrarfriðing. Eitt stórt jarðarstykkið inni á Fjørð er nýliga innistikað. Er hetta stykkið vetrarfriðað, ella er tað so, at festibóndir, sambart okkara avoldaðu jarðarlóg, kunnu gera júst sum teimum listir?
Sambært Búnaðarstovuni eru ognari og festari eins stillaðir yvirfyri Hagalógini, L. nr. 172 frá 18.05.1937 fyri Føroyar um hagastýri og røkt v.m. sum seinast broytt við Ll. nr. 82 frá 19.06.1990, og Girðingarlógini, L. nr. 171 frá 18.05.1937 fyri Føroyar um girðingar og friðing av lendi, sum seinast broytt við Ll. nr. 30 frá 17.03.1951, og sambært Búnaðarstovuni kenna tey einki til, at festibøndur hava fingið loyvi til at innistika jarðarstykki Inni á Fjørð.
Heitt er annars á Hegnsýnisnevndina um at kanna málið.
Fiskastykkid
November 07 , 2008Ja um kommunan yvirtekur, so verür fiskastikkid heilt sikkurt sett í tipp topp stand, sum so nógv annad í bygdini
Ymiskt
November 07 , 2008Góðan dag.
Eg kundi hugsa mær at fingið at vita um og nær vegir og annað verður gjørt liðugt, her hugsi eg um kantsteinar fram við vegnum millum annað uppi í tí nýggju útstykkingini uppi í Vestri.
Eisini haldi eg, at tað kundi verði eitt gott hugskot, at tikið eitt av teimun grundstykkinum íð ikki er selt, og gjørt tað um til ein sparkivøll til øll børnini í búgva har uppi, og bygt spæliplássið uppaftur har sum tað er.
Eg ivist ikki í at pápar vildu hjálpt til at fingið hettar arb. gjørt, um kommunan ikki hevur tíð.
Í ætlanini um at gera spæliplássið við Heygalíð í stand, er eisini ætlanin at gera ein sparkivøll.
Flag
November 07 , 2008Veit ikki hvør eigur hasar plattanar við flag á ið liggja uppi í doktarabrekkuni, men kann Vestmanna kommuna fáa hesar fluttar ella biða eigaran flyta teir. I morgum mundi veri heilt galið, eg skuldi koyra oman ið gjøgnum brekkuna, og í tí eg skal draga oman kemur ein annar bilur niðan, og hann kann ikki snara heilt inn í svingi tí har liggur flagi, so eg má snara undan upp á gongubreytuna, og í sama mundi kemur eitt bara undan ovara enda av garðinum hjá doktaranum, tað var sek frá at eg ikki kom at kleima hetta barn í millum bil mín og betonggarðin.
So áðren tað er ov seint.
Vinarliga, annars ein væl nøgdur borgari.
Val.
November 05 , 2008Munnu tey,ið hava stilla seg upp,ætla at gera nakað,um tey
vera vald í bygdaráði?
Fiskastykkið
November 05 , 2008Ber ikki til at fáa okkurt gjørt við fiskasykkið í samstarvi við SEV - Hóast alt er tað ein partur av Vestmanna søgu.
Handil ?
November 04 , 2008Nær kemur ein handil niðan á Hornaveg ella her uppi ? Tá eg baki kaku mangli eg so ofta ger ella okkurt annað :( So um ein handil hevði verði her uppi, so hevði eg bara kunna fari at keypt her. !
Tú sigur tað, sum er :-)
Áheitanin hervið givin víðari.
Fiskastykkið á Fitjunum
November 03 , 2008Hvør eigur fiskastykkið á Fitjunum?? - eg haldi tað skuldi verið varðveitt, men sum nú er stendur tað til at fara í hundarnar. Ber ikki til at gera okkurt við hettar og eg haldi heldur ikki at tað sær út til at verða serliga kostnaðarmikið
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Samtyktir frá bygdarráðsfundi mánadagin 6. februar 2017 kl. 18.00
Møtt til hendan fundin vóru: Mikkjal Sørensen, Andreas Berg, Sveinur Bech, Joan Vejhe
og Emily Poulsen.
1.
Broytingarnar í kommunu stýrisskipanini eru samtyktar við 2. viðgerð.
2.
Samtykt er at taka av tilboðnum frá SP/F BKE.
3.
Samtykt er at játtað kr. 20.000,- til Porkeris Bátasavn.
Samtykt er at stuðla Suðuroyar sunnara bjargingarfelag við kr. 3.000,-.
Samtykt er at játtað kr. 5.000,- til Vágs Kappróðrarfelag.
Samtykt er at stuðla Parkinsonfelagnum við kr. 2.000,-.
4.
Kunnað bleiv um skattainntøkurnar fyri januar 2017. Inntøkan var kr. 644.542,-.
5.
Eitt mál kom á skrá afturat á fundinum um fígging av mannskapsbili til sløkkiliðið.
Samtykt varð at játtað okkara part í mun til fólkatalið
Porkeris Bygdarráð.


text:
Útnorður í 21. øld, samfelag, útbúgving og gransking –
Nýggir leiklutir í altjóða samfelagnum
Søgu- og samfelagsdeildin á Fróðskaparsetri Føroya verður 25 ár í 2012. Í hesum sambandi verður ein ráðstevna hildin, har dentur verður lagdur á framtíðina hjá samfeløgunum í Útnorðri í einum alheimsgjørdum heimi.
Tilmelding fer fram, við at tekna seg á radstevna@(if you can see this please update your browser)setur.fo og við at gjalda kr. 100 á konto: 9181 4958723. Íroknað gjaldinum er kaffi og miðmáli. Navnið á luttakara skal viðmerkjast tá goldið verður. Tilmeldingarfreistin er hósdagin 19. apríl 2012.
Ráðstevnan verður hildin í Norðurlandahúsinum 24. apríl 2012. Har verður ljós varpað á samfelagsligu avbjóðingar og møguleikar, sum samfeløgini í Útnorðri, ið vóru partar av gamla danska imperiuminum, standa yvirfyri. Hugsað verður bæði um politiskar, vinnuligar og mentanarligar avbjóðingar. Deildin hevur tilvitað valt at líta fram eftir (heldur enn aftureftir, sum kanska hevði verið meir natúrligt), og hevur tess vegna bjóðað einum breiðum skara av okkara samstarvsfeløgum í Norðurlondum at luttaka bæði við framløgum og vísindaligum greinum.
Ráðstevnan 24. apríl leggur dent á tvey evni – eitt fyrrapartin og eitt seinnapartin:
Evni 1: Útnorðurlendskur samleiki sum politisk-búskaparlig drívmegi
Evni fyrrapartin vera um samleika sum drívmegi í samfeløgunum í Útnorðri. Fyrilestrarnir fara at savna seg um teir serstøku møguleikarnar, sum bæði politiskt og vinnuliga liggja í at fokusera upp á tað serstaka politiska valdsbýtið, náttúruríkidømið og mentanarliga tilfeingið, sum eru í samfeløgunum í Útnorðri í dag.
Evni 2 : Trygd og autonomi
Evni seinnapartin handla um trygd og autonomi. Her fara fyrilestrarnir at leggja dent á avbjóðingar og møguleikar viðvíkjandi trygdini, sum samfeløgini í Útnorðri koma at standa yvirfyri í einum alheimsgjørdum heimi. Tað verður m.a. fokuserað á ymiskar møguleikar, sum liggja í politisku sambondunum: samband, heimastýri og fullveldi. Somuleiðis verður tað eisini fokuserað á avbjóðingar og møguleikar í geopolitisku og tilfeingisligu fortreytunum og møguligum broytingum í framtíðini.
Lagt út: Rói Joensen


text:
Fyrsta sendingin snúði seg um Phil Spector, og 5 týðandi løg hjá honum vóru spæld. Playlistin inniheldur tilsamans 17 løg frá tíðarskeiðnum 1958-1980, og er hugsaður sum eitt ískoyti til sendingina, so viðmælt verður øllum at geva henni eitt lurt eisini. Gerið so væl!
Sangir við einari * aftanfyri eru við í sendingini.
The Teddy Bears: 'To Know Him Is To Love Him' (1958)*
Fyrsta hittið, ið Spector skrivaði. Innspælt av hansara fyrsta bólki The Teddy Bears.
Ben E. King: 'Spanish Harlem' (1960)
Co-skrivaður av Phil Spector og Jerry Leiber og produseraður av Jerry Leiber og Mike Stoller.
The Crystals: 'He's a Rebel' (1962)
Sungin av gentubólkinum The Crystals, skrivaður av Gene Pitney og produseraður av Phil Spector. Eitt tað fyrsta dømið um "girl group" stílin, ið Spector menti í 60'unum. Tó var produktiônin ikki reiðiligt wall of sound enn. Tað kom árið eftir.
The Crystals: 'Da Doo Ron Ron' (1963)
Millum fyrstu wall of sound produktiónirnar hjá Phil Spector. Co-skrivaður av Spector, Jeff Barry og Ellie Greenwich.
The Ronettes: 'Be My Baby' (1963)*
Ein definitiv wall of sound produktión hjá Spector og eisini eitt av størstu hittunum frá hansara hond. Sungin av The Ronettes og co-skrivaður av Spector, Jeff Barry og Ellie Greenwich.
The Crystals: 'Then He Kissed Me' (1963)
Eisini ein megnar popp perla frá sama ári. Somu sangskrivarar og sami prodúsari.
The Ronettes: 'Baby, I Love You' (1964)
Spector hevði nøkur gylt ár í 60'unum. Somu sangskrivarar og sami prodúsari.
The Rigtheous Brothers: 'You've Lost That Lovin' Feelin'' (1964)*
Ein klassikari og sum skilst mest spælda staklag í amerikonskum fjølmiðlum nakrantíð. Spector, Barry Mann og Cynthia Weil co-skrivaðu, Phil Spector produseraði.
The Rigtheous Brothers: 'Unchained Melody' (1965)
Meira gull frá The Rigtheous Brothers. Sangurin var skrivaður í 1955 av Alex North (lag) og Hy Zaret (orð). The Rigtheous Brothers útgávan, ið Spector framleiddi, er tann kendasta.
The Ronettes: 'When I Saw You' (1966)
Ein stórfingin ballada, ið var millum síðstu løgini, ið Spector produseraði fyri The Ronettes, áðrenn hann tók ein longri steðg frá tónleikinum.
Ike & Tina Turner: 'River Deep Mountain High' (1966)
Spector metti, at hetta var hansara besta verk yvirhøvur, men hvat hittlistaplaseringum viðvíkur, gjørdist lagið eitt stórt flopp. Hetta var byrjanin til ein longri steðg frá øllum tónleikaligum virksemi.
The Beatles: 'The Long And Winding Road'
Tað tók fýra garpar úr Liverpool at fáa Spector í gongd aftur. Hann slapp, sum tann einasti útyvir George Martin, at sita í prodjúsarastólinum á Let It Be (1970).
George Harrison: 'All Things Must Pass' (1970)*
Vakra heitislagið av teirri trídupultu (!) Harrison solo plátuni All Things Must Pass. Eftir at bitlarnir vóru farnir hvør til sítt, hevði Harrison nógv uppá hjartað, og Spector stýrdi skútuni úr prodjúsarasessinum.
George Harrison: 'Let It Down' (1970)
Eitt annað frálíkt lag av All Things Must Pass er hitt stórfingna 'Let It Down'. Wall of sound fyri fullum útblástri, tó eisini friðarligt í løtum. Ikki óhugsandi, at Jason Pierce úr Spiritualized hevur heintað fitt av íblásturi higani.
John Lennon & Yoko Ono: 'Happy Xmas (war is over)' (1971)*
Lennon líkaði prodúsaraevnini hjá Spector, og teir samstarvaðu í fleiri umförum, eitt nú á hesum kenda jólaslagaranum.
Dion: 'Born To Be With You' (1975)
Dion gjørdist kendur sangari í 50'unum, um somu tíð sum Spector gjørdi vart við seg saman við The Teddy Bears. Í 1975 samstarvaðu teir um plátuna Born To Be With You, ið floppaði totalt. Tó hevur hon seinni fingið kultstatus millum tónleikarar sum áðurnevnda Jason Pierce úr Spiritualized og Bobby Gillespie úr Primal Scream. Plátan er eisini stak hugtakandi; wall of sound produktión við 70'ara ljóðgóðsku.
Bonus trivia: Dion skuldi við á vanlukkuliga flogtúrin, ið tók lívið av Buddy Holly og Ritchie Valens, men meldaði avboð, tí hann hevði ikki ráð at gjalda ferðina.
Leonard Cohen: 'Don't Go Home With Your Hard-on' (1977)
Hin annars so Zen pastorali Cohen tveitti allar hemningar fyri borð á Death of a Ladies' Man frá 1977, og Spector veitti spektakulera wall of sound produktión. Á 'Don't Go Home With Your Hard-on' syngja Bob Dylan og Allen Ginsberg kór. So verður tað neyvan betri.
The Ramones: 'Do You Remember Rock'n'Roll Radio?'(1980)
Samrenningin milllum The Ramones og Phil Spector er uppløgd. Hon hendi eisini á End of the Century frá 1980. Hin frálíki 'Do You Remember Rockn'n'Roll Radio?' er fyrsta skering og var eisini givin út sum stakpláta.
(Phil Spector: Back To Mono bokssettið er av onkrari orsøk ikki tøkt á Spotify. Tí eru 'You've Lost That Lovin' Feelin'', 'Unchained Melody' og 'River Deep Mountain High' ikki mono men "mono til stereo" versiónir).
Joe Meek Uncut (Mono 2:4)
Lee "Scratch" Perry Uncut (Mono 3:4)
Martin Hannett (Mono 4:4)


text:
Tað, ið her verður sagt frá, er sagt av Armgard Nielsen (fødd Egholm) í Hvalvík, sum hevur tað eftir móður síni Marjun, ið var ættað úr Sandavági. Marjun segði tað eftir Elsebu á Lofti í Sandavági. Hon var dóttur Páls á Lofti, ið var ættaður úr Norðuroyum, úr Gerðum í Klaksvík. Páll var abbi at Heina, ið doyði um 1897.
Móðir Páls at Birita. Hon bar orð fyri at vera kørg. Ein grækarismessudag kom stórur skalvur oman av Gerðalíðfjalli og niður yvir garð hennara. Hvønn grækarismessudag í 19 ár eftir tað gav hon olmussur, annaðhvørt í kjøti og øðrum matvørum ella klæðum til tey fátæku fólk, sum henda dagin komu til dyrnar, og tað vóru, sum tíðin leið, ikki fá.
Ein dagin, stutt áðrenn tjúgunda grækarismessudag síðani óhappið, kom ein drongur inn til Biritu. Hann var vanur at ganga har og var altíð glaður og ljósur í huga. Men henda dagin var hann syrgin. Spurt varð, hví hann ikki var, so sum hann var vanur, og hann greiddi so frá, at hann um náttina hevði havt ein undarligan dreym. Hann hevði droymt, at hann sum so ofta var á veg til hús Biritu. Hann kom at ganga gjøgnum fullbúnan akur. Hann hevði tikið knív sín fram fyri at skera, men tá ljóðaði ein rødd niður úr erva, sum varaði hann ímóti at skera, akur skuldi ikki skerast her, men haruppi.
Í tí sama hugdi hann upp í loft, og hann sá tá, at tað vóru á himli nítjan náttarsólir. Hann var vorðin ógvuliga bangin um henda dreym og helt, hann mundi týða okkurt ilt.
Í húsum Biritu hevði ein genta verið, sum hevði átt leysingarbarn. Henda gentan doyði árið fyri, og søgnin sigur, at hon varð jarðað uttan líkklæðir. - Náttina fyri 20. grækarismessudag eftir skalvalopið, ið áður er nevnt, kom gentan til Biritu í dreymi og segði: “So nakin sum tú í fjør læt meg fara undir mold, skal eisini tú fara hiðani í ár.”
Dagin eftir - grækarismessudag - komu fátæk fólk sum vanligt at vænta sær olmussu frá Biritu. Men tá segði hon, at nú hevði hon so ofta givið olmussur, og tey fingu hesa ferð bert eina hýsugreipu.
Um kvøldið, tá ið tey skuldu leggjast inni í húsum Biritu, tá kom á øðrum sinni skalvur niður úr Gerðalíð fjalli. Hann kom beint niður yvir báðar bóndagarðarnar, ið vóru samanbygdir, og teir vórðu báðir grivnir undir tí mold, sandi og gróti, sum skalvurin førdi við sær. Nítjan fólk, harímillum Birita, lótu lív. Líkini av teimum, ið umkomust, vórðu funnin dagin eftir; - Birita var tó ikki funnin fyrr enn einaferð fram ímóti sumri.
Mitt um náttina 14. mars, tað eru tveir dagar aftan á henda syrgiliga tilburð, kom annar bóndin, Jógvan Jákupsson, fram til Uppsala. Hann og hundur hansara høvdu grivið seg fríar. Hann bað fólkið í Uppsølum um at fara at hjálpa teimum, ið eftir vóru. Hann var sjálvur illa komin av møði, kulda og trega. Og hetta varð roynt.
Í forhoyrsprotokol Klaksvíkar vártings, apríl 1765, finst í stuttum fylgjandi um hesa stóru vanlukku:
Báðir kongsbøndurnir í Gerðum, Jákup Ziska og Jógvan Jacobsen, søgdu, at skalvurin kom um kvøldið grækarismessudag (12. mars). Bæði sethúsini, hjallar og fjós vóru gravað undir saman við teim 26 húsfólkunum.
Jákup Ziska segði frá, at hann, ið var 70 ár, saman við sonarsoni sínum stóð upp undir akslar í skalvunum. Hóast hann sjálvur stóð fastur í kavanum, fekk hann sonarsonin gjørdan leysan, so hann kundi fara til Uppsala eftir hjálp. Fimm mans úr Uppsølum og tveir úr Vági komu so til Gerða. Skjótt høvdu teir fingið hann og elsta son hansara og eina arbeiðskonu leysa. Hesi trý vóru so leidd inn í eini lítil hús har nærindis, sum gerðabøndurnir í felag høvdu bygt til at vera í, tá ið fryktandi var fyri skalvalopi. - Teir høvdu eisini henda dag tosað um at fara higar, áðrenn náttin kom, men tað var tó ikki komið til meira. - Í hesum húsum var hvørki ljós ella hiti, og dagin eftir var elsti sonurin deyður.
Enn vóru tó 22 fólk eftir at bjarga, og bjargingarmenninir hava sagt, at teir róptu niður í kavan, um nakar mundi vera livandi. Teir hoyrdu tá málið á konu til tann unga Ziska. Hon segði, at hon og fýra børn hennara livdu, men vóru byrgd inni undir húsunum, ið niður vóru dottin. So varð grivið aftur. Teir komu at enda so langt, at teir funnu, har hon var, og fingu gjørt annan armin upp til økslina leysan. Men nú var eldur komin í træverkið, og tá var eisini alt gjørt, sum gerast kundi fyri at bjarga. - Veðrið var vánaligt, og teir fryktaðu fyri fleiri skalvum.
Morgunin eftir varð tann unga konan við teim fýra børnum funnin. Øll líkini vóru nærum brend upp.
Enn vóru seytjan fólk, sum ikki vóru komin undan skalvunum. Bjargingarmenninir søgdu fyri rættinum, at teir høvdu grivið allan dagin tann 13. mars, men uttan úrslit.
Um morgunin 14. mars var tað, at kongsbóndin Jógvan Jacobsen kom til húsa. Hann hevði sum longu frammanundan sagt sjálvur grivið seg leysan við hondunum.
Vanlukkan var tann størsta, ið hend er í Føroyum av náttúruatvoldum: 19 fólk umkomust og 19 kríatúr.
Annar bóndin hevði eftir 4 kýr av 12, og hin misti allar 10 kýr og ein tarv. Skattur og leiga varð eftirgivin teimum í trý ár, hann var tilsamans 23 rkd. árliga, og teir fingu 226 rkd. fyri at kunna reisa garðarnar upp av nýggjum. Garðarnir vórðu tó nú bygdir um hundrað favnar frá teim gomlu gørðunum.
Aftan á hesar vanlukkur, onnur 12. mars 1745 og hin 1765, hevur einki skalvalop verið í Gerðalíð. Tað sigst, tað skal heldur ikki vera hent áður.
Andreas Weihe: “Søga og søgn”, 1933


text:
Spania verður ofta sett í samband við fiesta og flamenko. Flestu fólk eru katolikkar, og tá ið teir halda fiesta, er tað tíðum at minnast ymisk halgimenni; tá ganga teir skrúðgongu, spæla tónleik og dansa. Eftir blóðugt borgarakríggj frá 1936-39 tók einaræðisharrin Francisco Franco við og stýrdi øll árini til 1975. Eftirmaður hansara, Juan Carlos kongur 1., setti fólkaræði aftur í gildi. Nú á døgum er Spania sterkt ídnaðarland; mong fólk arbeiða eisini í landbúnaðinum, og ferðavinnan er í støðugum vøkstri. Størsta menningin og mesta virksemið er fram við strendurnar.
Um 55 milliónir ferðafólk koma til Spania á hvørjum ári at njóta lívið á vøkru, sólljósu baðistrondunum og at síggja føgru, sjáldsomu byggifrøðilistina í býum sum Barcelona og Sevilla. Norðurevropeiskum ferðafólki dámar best at fara til strendurnar við Costa del Sol og Mallorka. Tarvafikting er vanligt undirhald í øllum stórum býum.
Fleiri fólkasløg við egnum máli og serstakari mentan eru í Spania. Málini eru fleiri, t.d. katalónskt, gæliskt og euskera. Baskar, ið búgva í Norðurspania og nakað inn í Frakland, tala euskera, sum als ikki er skilt við spanskt eins og hini bæði málini eru. Almenna málið í Spania er kastilianskt, og allir skúlanæmingar læra tað, umframt enskt ella franskt. Sponsk børn bera orð fyri at leggjast seint; tey eta lítla máltíð, tá ið tey koma úr skúla, so spæla tey uttandura, til alt húskið fær sær nátturða um níggjutíðina.
Madrid gjørdist høvuðsstaður í Spania, tí Filipi kongi 2. dámdi so væl veðurlagið har, eisini helt hann býin liggja væl fyri, mitt í landinum. Nú búgva 4 milliónir fólk í býnum, og hann er fíggjarmiðdepil og stjórnarbýur landsins. Barcelona er næststørsti býur í Spania og høvuðsstaður í landslutinum Katalónia. Býurin er mitt í stórum ídnaðarøki. Í 1992 vóru OL-summarleikirnir í býnum.
Flamenko er navnið á fólkadansi og tónleiki, sum tók seg upp ímillum sigoynarar í Andalusia í 15. øld. Dansararnir eru í tjóðbúna - menninir í svørtum og konufólkini í síðum, prýddum kjólum. Teir smella hælirnar í gólvið og sláa kastanjetturnar í samlag við lagfasta gittartónleikin.
Landbúnaður og fiskivinna vóru grundarlagið undir spanska búskapinum. Nú á døgum er stórur stálídnaður í landinum, meginparturin er miðsavnaður uttan um Barcelona. Har eru eisini nógvar bilverksmiðjur. Í 1980-árunum komu nógvar elektróniskar og hátøkniligar verksmiðjur; nógv av tí fíggjaðu útlendskar fyritøkur. Týdningarmestu landbúnaðarvørurnar eru korn, oljuber, vínber og aldinfruktir, helst appilsinir úr fruktagóða lendinum við Sevilla.
Lítla bretska hjálandið Gibraltar er 6,5 km2 í vídd, og um 30.000 fólk búgva har. Bretar tóku Gibraltar í 1704 at vissa sær, at teir kundu fáa siglt inn í Miðjarðarhav. Spania krevur ognarrættin; men á fólkaatkvøðu í 1967 var stórur meiriluti fyri at vera undir Bretlandi. Í mong ár var markið stongt, men í 1985 varð tað latið uppaftur.
Spania og Portugal eru londini á Iberianesi í Útsynningsevropa. Pyrineafjøll eru mark norðureftir ímóti Evropa, og Gibraltarsund er mark ímillum Iberianes og Afrika. Í øldir ráddu mórar, muslimskt fólk úr Norðurafrika, her, og tað vórðu teir, sum høvdu appilsintræið við sær higar. Í Spania og Portugal er heitt miðjarðarhavsveðurlag, og í báðum londum hevur ferðavinnan stóran búskaparligan tydning. Bæði londini hava stóran fiskiflota og eru ímillum størstu fiskivinnutjóðir í ES.
Stórur partur av Iberianesi er víður háslætti, nevndur Meseta. Har er næstan eingin skógur. Um summarið er so heitt, at næstan allar áir eru turrar. Um veturin fellur hitin ofta niður um frostmarkið, og kavaroksódnir eru ikki óvanligar. Avfallið á háslættanum er so lítið, at bøndurnir mega veita vatn á dyrkilendi.
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður: Madrid
Vídd: 505.992 km2
Fólkatal: 44.279.000
Alment mál: spanskt (kastilianskt)
Átrúnaður: kristindómur 99%, aðrar 1%
Stýrirlag: fólkaræði, fleirflokkaskipan
Gjaldoyra: evra


text:
- Detaljer
- Høvundur: Johnny
-
AB/B71 U-14 gentur eru komnar í finaluna í steypakappingini :) Vit vunnu 3-0 á Víkingi leygardagin á Argjum.
- Detaljer
- Høvundur: Johnny
-
Hesar røsku AB/B71 u-14 genturnar skulu spæla hálvfinaluna í steypakappingini leygardagin á Argjum. Tað er ikki hvønn dag, at AB koma so langt. Tær hava t.d. sligið kempurnar HB og B36 úr kappingini. So Abarar og B71arar møtið fjølment upp og heppið á okkara lið. Gott er, at tey lítlu feløgini kunnu samskipa um eitt lið. Hetta riggar sera væl hjá okkum! :)
- Detaljer
- Høvundur: AB
-
U14 genturnar hjá AB/B71 hava leikt seg í hálvfinaluna í steypakappingini, sum eitur Eilif Arge steypið.
Fjórðingsfinaludysturin varð leiktur á Tórsvølli ímóti B36. AB/B71 legði seg á odda um miðjan fyrra hálvleik við einum máli frá Fridrikku Clementsen. Fridrikka vann bóltin á miðum vølli, og hon rak frá øllum mótleikarunum og setti bóltin trygt í netið til hálvleiksstøðuna 1-0.
- Detaljer
- Høvundur: Johnny Heinesen
-
Sera flott! AB U-14 gentur.
Vit blivu nr. 1 og nr. 2 í Futsal í dag.
Vit vilja fegin takka øllum liðnum, ið hava verið við í Futsal. Tað hevur verið eina sera góð og spennandi kapping. :)
Man sær, at hetta er ein góð framtíð fyri føroyskan kvinnufótbólt.


text:
Orð og lag: Birni Dam
1. Eitt sunnukvøld í plantasjuni,
har sita tvey lið um lið:
ein genta og ein drongur,
nei, nú orki eg ikki longur.
Eg aftan fyri tey lá
eitt sunnukvøld í plantasjuni.
2. Tey tosa um stjørnum og mána
sita eina løtu og gána,
men so loypa tey upp við ein hvøkk
– tað var nakað, sum gjørdi tey kløkk.
Hetta aftan fyri tey lá
eitt sunnukvøld í plantasjuni.
3. O, góða, o, góða, kom og set teg her hjá mær!
O, góða, o, góða, kom nú, meðan slett ongin sær.
Her er so góður friður, so tú kanst seta teg niður,
:/: her er so gott og so hugnaligt,
tí tú ert mær so fitt, so fitt :/:
4. Eg fjaldur undir greinunum lá
fyri tey meg ei skuldu sjá,
men so kom eg til at bróta eina grein,
so tað runt um plantasjuna hvein
tað var hetta, sum gjørdi tey kløkk
– eitt sunnukvøld í plantasjuni.


text:
CCF 26 Aa
TSB E 83
1 Ein býr jallin á Upplondum,
gott er at taka til evna,
átt hevur hann sær tógva synir,
væl kann eg teir nevna.
Gyltan spora við mítt fótaspenni,
so temji eg mínar gangarar góðar, lati renna.
2 Átt hevur hann sær tógva synir,
væl kann eg teir nevna:
Hálvdan og hann Finnur hin fríði
kunnu væl dreingjum stevna.
3 Hálvdan var tann eldri bróðir,
Finnurin var tann yngri,
hann var av øllum deiligari,
tó fell honum forlag tyngri.
4 Finnur er á leikvøllum,
hann talar við sínar dreingir:
“Hvar vitið tær mín javninga,
tað havi eg hugsað leingi? “
5 Sveinar svara sínum harra:
“Hví spyrjið tær so,
best veitst tú við sjálvum tær,
hvar tín [stendur] hugur á?
6 Vær kunnum ikki sannari
siga tær ífrá,
kongurin í Írlandi
so væna dóttur ár.
7 Kongurin í Írlandi
eigur sær dóttur vísa,
kanst tú hana til ektar fá,
hon kann títt lív væl prísa.
8 Írlands kongur dóttur eigur,
von er hon sum sól,
so er at líta á jomfrúlit
sum droyrin drívur á snjó.”
9 “Er hon seg so eigilig,
sum tær sigið frá,
biðja skal dóttur Írlands kong,
standist hvat av ið má.”
10 So letur hann Finnur hin fríði
sínum skipum búgva,
allar letur hann streingirnar
av reyðargulli snúgva.
11 So letur hann Finnur hin fríði
byggja skipini sín,
letur nú laða í bæði borð
virtur og so vín.
12 Finnur letur skipini gera
við so góða ró,
av gulli vóru borðini,
ið flóta for oman sjógv.
13 Bræddir vóru brandar,
borðini vóru blá,
bari toppur av reyðargulli,
har skín sólin á.
14 Bræddir vóru brandar,
skorin var hvør stokkur,
stavnar og stýri av reyðargulli,
so var segl í topp.
15 Vindur hann upp síni silkisegl,
gull við reyðan brand,
strykar ei á bunkan niður
fyrr enn við Írland.
16 Smaladrongur á heiði
goymir smalugeit,
hann sær skip eftir havi koma,
havn at vilja leita.
17 Allar rekur hann smalurnar
saman á grønan vøll,
síðan akslar hann kápu blá,
hann gár í kongins høll.
18 “Eg eri mær á einum luti
vísari enn tær eruð øll,
eg sær skip eftir havi koma,
seglini hvít sum mjøll.”
19 “Sært tú skip eftir havi koma,
seglini hvít sum lín,
vera man onkur høvdingurin
at biðja dóttur mín.”
20 Tá ið hansara snekkja
kendi fagurt land,
kastar síni akkerini
á so hvítan sand.
21 Fyrstur stígur Finnur hin fríði
sínum fótum á land,
tólv brynjaðar herkempur
undir hans høgru hand.
22 Gingu teir frá strondum niðan,
ríkir menn og reystir,
lunnar brustu, jørðin skalv,
teir settu knørr í neystið.
23 Uppi í miðjum grasagarði
akslar hann sítt skinn,
og so búgvin gongur hann
í høgar hallir inn.
24 Og so búgvin gongur hann
í høgar hallir inn,
sum Írlands kongur á borði sat
við *manna hundrað fimm.
25 Finnur gekk í hallina inn
í silkikneptari húgvu,
kinnur er reyður sum hummarklógv
og eygað sum í dúgvu.
26 Finnur stendur á hallargólvi,
í forðum var tann siður,
hevur nú alt í einum orði,
heilsar og hann biður.
27 Finnur stendur á hallargólvi,
ber fram kvøðu sína:
“Sit væl, reystur Írlands kongur,
gev mær dóttur tína!”
28 Tí svaraði Írlands kongur,
gyrdur sat hann við brandi:
“Siga skalt tú eiti títt,
hvaðan tú ert av landi.”
29 “Sjálvur eiti eg Finnur hin fríði,
Hálvdan er mín bróðir,
Úlvur jall er faðir mín,
frú Gortra er mín móðir.”
30 “Tað tykir henni vinum og frændum
vera miklan mun,
hon er ein útvald kongadóttir,
tú ert ein jals son.”
31 “Vilt tú mær ikki moynna geva,
áðrenn eg hiðan fari,
tað skal verða deyði tín
og fleiri dreingjum at skaða.
32 Vilt tú mær ikki tína dóttur
bæði geva og gifta,
eg bjóði tær eitt annað boð,
lív skal hondum skifta.”
33 Finnur leyp eftir hallargólvi
bæði fimur og fúsur,
átjan vá hann herkempur,
áðrenn hann slapp út.
34 Finnur leyp eftir hallargólvi
bæði við spekt og náði,
annaðslíkt fyri hinum fell,
tá var javnt hjá báðum.
35 Átjan vóru herkempur,
sár bóru undir skinn,
áðrenn teir høvdu Finnin fríða
í myrkastovu inn.
36 Tóku teir tann fríða Finn,
løgdu hann í band,
spardu honum hvørki stál ei jarn
um hans ljósa hand.
37 Tóku teir tá Finnin fríða,
løgdu í kalda jarn,
tað var frúgvin Ingibjørg,
hon fekk bæði angist og harm.
38 Tað var frúgvin Ingibjørg,
hon gongur for faðir sín,
berføtt og í náttserki
og við eitt høvuðlín.
39 Tað var frúgvin Ingibjørg,
hon fellur pá síni knæ:
“Ger tað fyri manndóm tín,
tú gev tann riddara mær!”
40 “Tað tykir tínum vinum og frændum
vera miklan mun,
tú ert ein útvald kongadóttir,
hann er ein jals son.”
41 Ingibjørg snúðist av hallini út,
í tí var hon reið:
“Gud lati teg aldri liva tann dag,
eg spyrji teg ráðini meiri!
42 Hoyr tað, mín hin sæli faðir,
sjálvur skalt tú tað ráða,
geva skal sterka Hálvdani boð,
so stár títt lív í váða.”
43 Tekur hon sín skósvein,
klæðir hann í skrúður:
“Tað havi eg á sonnum roynt,
at tú hevur verið mær trúur.”
44 Hann var fimur á fótunum,
boðini skuldi bera,
øll so letur hon klæði hans
við rósur og liljur skera.
45 “Hoyr tað, mín hin lítli svein,
legg tær væl í minni,
ongan skalt tú svøvnin sova,
fyrr enn tú Hálvdan finnur!”
46 Hann var fimur á fótunum,
ið tey boðini bar
haðan út til landanna,
sum ríki Hálvdan var.
47 Tað var tann hin lítli svein,
heim í garðin fór,
úti hann ríki Hálvdan
fyri honum stóð.
48 Tað var tann hin lítli svein,
inn í hallina gekk,
Hálvdan sat í hásæti,
ymsar litir fekk.
49 “Ver vælkomin, lítli svein,
higar nú til mín,
drekk nú, hvat tær betur líkar,
mjøðin ella vín!”
50 “Lítið er mær um mjøðin tín,
hálvvæl minni um vín,
onnur havi eg ørindini
higar í dag til tín.
51 Vit tú tað nú, ríki Hálvdan,
eg beri tær boð til handar,
tín er bróðir í Írlandi,
hann situr í stórum vanda.”
52 Tað var tí hann ríki Hálvdan,
sínum borðum skeyt,
allur tann hin brúni mjøður
á hallargólvi fleyt.
53 Hálvdan sprakk um borðið fram
bæði við ilsku og reiði,
fimtan vóru gullsteypini,
breyt hann sundur í teirri.
54 Hálvdan letur liðið samla,
bæði um turpur og tegnar,
har komu tveir, sum biðin var ein,
Finnin fríða at hevna.
55 Vindur hann upp síni silkisegl
gull við reyðan brand,
strykar ei á bunkan niður
fyrr enn við Írland.
56 Kastar síni akkerini
á so hvítan sand,
fyrstur stígur Hálvdan
sínum fótum á land.
57 Hálvdan gekk frá strondum niðan,
eingin ið tað varir,
brendi bæði konur og børn,
tá ið hann kom at garði.
58 Enntá mintist Hálvdan,
hvat verið hevði fyrr,
leggur eld í borgina
og stokkar fyri dyr.
59 Legði eld í borgina
og stokkar fyri dyr,
brendi inni Írlands kong,
betri hevði verið fyrr.
60 Svaraði tá hin Írlands kongur,
rópar hvølt og hátt:
“Hvat havi eg til sakar gjørt,
hví eri eg brendur í nátt?”
61 Tí svaraði ríki Hálvdan,
talar so for seg:
“Tað visti tú, Írlands kongur,
bróður átti eg meg.”
62 Tí svaraði Írlands kongur
av so tungari neyð:
“Finnur er í myrkastovu,
hann er ikki deyður.”
63 Hálvdan gekk at myrkastovudurum
alt fyri uttan vanda,
klývur upp hurðar av seigum jarni,
loysir út reystan fanga.
64 Klývur upp hurðar av seigum jarni,
loysir út reystan fanga:
“Statt upp, Finnur, bróðir mín,
ert tú førur at ganga!”
65 Upp leyp tann hin fríði Finnur,
kinnar ber hann so baldar:
“Eg havi kongi skatt at lúka
fyri tað jarnið kalda.”
66 Upp leyp tann hin fríði Finnur
bæði fimur og fúsur:
“Eg havi kongi skatt at lúka
fyri tað myrka hús.”
67 Tí svaraði ríki Hálvdan,
hann hin nýti drongur:
“Hoyr tað, Finnur, bróðir mín,
honum hevst einki longur.”
68 Gingu teir av myrkastovu
bæði í ró og náðir,
síðan inn í høga hall
fyri Ingibjørg teir báðir.
69 “Sit nú, frúgvin Ingibjørg,
hin fagra og hin ljósa,
vilt tú tær ein høvdingan
her fyri øllum kjósa?”
70 Tí svaraði Ingibjørg:
“Nú er eftir tað versta,
høvduð tær vigið *Vínkongarnar,
so skulduð tær meg fest.”
71 Tí svaraði ríki Hálvdan,
kvinnur man hann grøta:
“Hvør sum siglir í *Vínlands havi,
við ymiskum man hann møta.”
72 Finnur leyp av hallini út
við so miklari makt:
“Tó skal eg til *Vínlanda,
komi eg ikki aftur.”
73 Vindur upp síni silkisegl,
gull við reyðan brand,
strykar ei á bunkan niður
fyrr enn við Vínland.
74 Uppi í miðjum grasagarði
akslar hann sítt skinn,
og so búgvin gongur hann
í høgar hallir inn.
75 Og so búgvin gongur hann
í høgar hallir inn,
sum *Vínkongarnir á borði sita
við *manna hundrað fimm.
76 Finnur gekk í hallina inn
fyri teirra borð,
kongarnir sita í hásæti,
teir tala ikki eitt orð.
77 Árla var um morgunin,
roðar fyri sól,
tá høvdu sjálvir *Vínkongarnir
brynjað út hundrað tólv.
78 Tá høvdu sjálvir *Vínkongarnir
brynjað út hundrað tólv,
einsamallur Finnurin fríði
reið teim øllum ímót.
79 Finnur ríður í herin fram,
frægur var hann at síggja,
høggur so títt á báðar hendur,
fellir tógva og tríggjar.
80 Finnur ríður í herin fram,
mátturin við honum veks,
høggur so títt á báðar hendur,
har fullu fimm og seks.
81 Bardust fullar tógva dagar,
eldar av svørðum rúka,
hann náddi ikki at jørðini,
hann tróð eftir mannabúkum.
82 Finnur ríður í herin fram,
ei vil hann undan flýggja,
tað er mær av sonnum sagt,
nú vóru eftir tríggir.
83 Finnur ríður í herin fram,
søgur ganga frá,
hann trívur í fyrsta Vínkongin,
hann kleyv hann í lutir tvá.
84 Finnur ríður í herin fram,
ei vil hann undan flýggja,
trívur um annan Vínkongin,
kleyv hann í lutir tríggjar.
85 Finnur setst á jørðina niður,
nú vil hann undan flýggja,
drekin fleyg í loftið upp,
begynti eitur at spýggja.
86 Eitur spýði tann fúli dreki
niður á Finna brynju,
hann varð ikki við váknum vigin,
har fyri læt hann synja.
87 Tá ið Hálvdan hetta sá,
sín bróðir var fallin frá,
ógvuliga við miklari reiði
fram í herin brá.
88 Ógvuliga við miklari reiði
fram í herin brá,
hann treiv um triðja *Vínkongin,
hann kleyv hann í lutir tvá.
89 So ríður hann ríki Hálvdan
innan grøna lund,
hvørki gól tað eftir honum
heykur ella hundur.
90 Vindur hann upp síni silkisegl,
gull við reyðan brand,
strykar ei á bunkan niður
fyrr enn við Írland.
91 Kastar síni akkerini
á so hvítan sand,
fyrstur stígur Hálvdan
sínum fótum á land.
92 Ingibjørg stendur í glasgluggum
bæði væn og vitur:
“Hetta er ikki Finnurin fríði,
í lyftingini situr.”
93 “Sit væl, frúgvin Ingibjørg,
hin fagra og hin ljósa!
Vilt tú tær ein høvding
her fyri øllum kjósa?”
94 Tí svaraði Ingibjørg,
hon heldur á gullinum reyða:
“Eg lovi ongan høvdingan
eftir Finna deyða.”
95 Eina nátt í borgum svav
hon svav á Hálvdans armi,
tað varð mær av sanni sagt,
tá sprakk hon av harmi.
96 Hon sprakk av harmi eftir hann,
tann hin ríka frú,
svørji tann eið á mína trúgv,
tað hendi ongan nú.
97 Tað var tí hann ríki Hálvdan
læt sær byggja borg,
har sleit hann sína ævi út
við trega og tunga sorg.
Gyltan spora við mítt fótaspenni,
so temji eg mínar gangarar góðar, lati renna.
CCF 26 Aa
TSB E 83
Handrit: Kvarthandrit Svabos Gl. kgl. Saml. 2894, 4to, vol. II, Nr. 5, s. 673.
Útgávur:
1. Chr. Matras (ed.): “Svabos Færøske Visehaandskrifter” 1937-39 s. 268.
2. Føroya kvæði (N. Djurhuus greiddi til útgávu, 1951) Band I, Teil 3, s. 534.
3. Føroya kvæði (Inngangur og úrtøk eftir Dánjal Niclasen, 1998) 8. bind, s. 109.
Heimild: J.C. Svabo (1746-1824), Miðvági, 1781-82.
Finnur fer til Írlands og biður kong um dóttur hansara. Bønarorð hansara verða afturkastað, og eftir harðan bardaga verður hann settur í fongsul.
Kongsdóttirin biður pápa sín lova sær at giftast við Finni, og tá ið hann sýtir, sendir hon boðbera til beiggja Finn, Hálvdan. Hálvdan kemur og brennir kong inni í høll hansara. Hann sleppir beiggja sínum út úr fongsli, og teir fara til kongsdóttrina Ingibjørg. Hon sigur seg vilja giftast við Finni, um hann drepur teir tríggjar kongarnar í Vínlandi.
Finnur drepur tveir teirra, men triði teirra drepur Finn.
Hálvdan drepur triðja kongin og hevnir soleiðis beiggja sín. Síðani ber hann upp bønarorð fyri Ingibjørg, men hon gevur honum krakk og doyr av sorg.
á føroyskum: CCF 26 (bert á føroyskum)


text:
10. februar
10. februar er dagur 41 í árinum í gregorianska kalendaranum. 324 dagar eru eftir av árinum (325 dagar um skotár er).
Hendingar[rætta | rætta wikitekst]
- 1906 - Skipið HMS Dreadnought verður sjósett.
- 1910 - Fyrsti kvinnuligi piloturin flýgur solo.
- 1953 - Felagsmarknaður fyri kol og stál verður settur í verk millum fýra evropeisk lond;
- 2014 - Lisbeth L. Petersen, fyrrverandi formaður Sambandsfloksins, boðaði frá alment, at hon hevði meldað seg úr Sambandsflokkinum, tí hon var ónøgd við fleiri viðurskifti, og at hon kendi so illa sín flokk aftur. Eitt nú meinti hon ikki, at ein maður sum hevur snýtt í tolli, skal vera landsstýrismaður.
- 2014 - Gerhard Lognberg gjørdist limur í Sambandsflokkinum, eftir at hann hevur verið uttanflokka tingmaður í gott tríggjar mánaðar síðan Javnaðarflokkurin avgjørdi at koyra hann úr flokkinum. Harvið vaks Sambandsflokkurin frá 8 til 9 tingfólk, so nógv tingfólk hevði hann ikki havt síðan 1932.
Føðingar[rætta | rætta wikitekst]
- 1890 - Boris Pasternak, russiskur rithovundur (d. 1960)
- 1894 - Harold Macmillan, bretskur politikari (d. 1986)
- 1898 - Bertolt Brecht, tyskur rithovundur (d. 1956)
- 1930 - Robert Wagner, amerikanskur sjonleikari.
- 1967 - Laura Dern, amerikonsk sjonleikarinna.
- 1974 - Elizabeth Banks, amerikonsk sjonleikarinna.
- 1986 - Radamel Falcao, kolumbiskur fotboltsleikari.
Andlát[rætta | rætta wikitekst]
- 1923 - Týskarin Wilhelm Röntgen, ið uppdagaði røntgenstrálur, doyr 77 ára gamal.
- 2008 - Roy Scheider, amerikanskur sjonleikari (f. 1932)
- 2014 - Shirley Temple, amerikonsk sjonleikarinna og politikari (f. 1928)


text:
Leypandi uppgávur
At talgilda Føroyar er ein umfatandi verkætlan, ið brýtur upp úr nýggjum og skapar lunnar undir at nútímansgera vælferðina. Verkætlanin krevur tí nógvar ymiskar førleikar leypandi gjøgnum verkætlanratíðarskeiðið 2017-2020. Tí vilja vit fegin geva tær møguleika at bjóða teg fram at loysa uppgávur fyri okkum.
Talan er ikki um fast starv, men heldur um leypandi uppgávur í tíðaravmarkað tíðarskeið. Vit ynskja, at tilluta tær uppgávur, ið liggja upp at tínum áhuga og førleika. Tískil geva vit tær møguleikan at fylla út niðanfyristandandi umsóknarblað soleiðis, at til ber hjá okkum at seta tín profil saman við møguligum leypandi uppgávum.
Um hetta hevur tín áhuga, ber til at fylla út umsóknarblaðið niðanfyri.


text:
Blits 14.02.2017 (21:59)
Hollywood-stjørna viðgjørd fyri krabbamein
48 ára gamli Hugh Jackman telist millum stóru filmsstjørnurnar í Hollywood. Hann hevur spælt við í filmum sum X-Men og The Wolverine.
Í gjár legði Hugh Jackman eina mynd út á sín Instragramp-profil, har hann hevur stórt plástur á nøsini. Orsøkin er, at hann er viðgjørdur fyri eitt milt slag av húðkrabba. Hetta er fimtu ferð síðani 2013, at hann fær viðgerð fyri hesa sjúku.
- Takka verið títtum eftirliti og framúr læknum er alt gott. Tað sær verri út við umbindingini, skrivar Hugh Jackman sum viðmerking til myndina.
Sjónleikarin hevur verið opin um tilburðirnar av krabbameini, og hann hevur heitt á fólk um at brúka sólkrem. Tað gjørdi hann ikki sum ungur í Australia.


text:
Alternativ fakta í røttum propagandastíli
31. mai 2017
Hví heldur Kringvarpið fram við at eta úr lógvunum hjá Tjóðveldi?
Politiska samstarvið millum KVF og Tjóðveldi fram móti fólkaatkvøðuni um tjóðveldisgrundlógina næsta ár sær út til at vera byrjað.
Hetta líkist politiskari partroling.
Eta úr lógvunum hjá Tjóðveldi
Hesaferð hevði Tjóðveldi – fyri danskar pengar av Christiansborg, sjálvandi – framleitt eina ”veljarakanning”.
KVF útvarpaði tað fantastiska úrslitið floksins vegna: Nógv ætla á val! Stórur meiriluti er fyri stjórnarskipan! Nú vilja føroyingar hava ”sjálvstøðu”! (les: loysing).
Fupp ella fakta?
Tað reina fupp.
Mikrofonhaldarar kanna einki
Tjóðveldi er, sum vera man, friðað í KVF, og tí fara ”tíðindafólk” ikki niður í nakran substans hesum viðvíkjandi.
Høvdu tey verið kritisk, sum tíðindafólk eiga og skulu vera, høvdu tey skjótt sæð, at spurningar í kanningini eru leiðandi út um alt mark.
Tak til dømis henda spurning:
”Metir tú tað vera TÝDNINGARMIKIÐ, at Føroyar fáa EGNA stjórnarskipan?”
Politiska løðingin er øðilig. Hetta eru tjóðveldisvendingar og politiskt lødd orð, sum Gallup ikki eigur at bera út til fólk.
Skuldi man spurt við øvugtun forteknum, so kundi ein spurningur verið: ”Ert tú RÆDDUR fyri AVLEIÐINGUNUM av LOYSINGINI, sum Javnaðarflokkurin og Tjóðveldi ætla at LIRKA OG LUMPA ígjøgnum, hóst føroyingar TAKA UNDIR VIÐ RÍKISFELAGSSKAPINUM sum sjáldan áður?”
Ein stovnur sum Gallup Føroyar eigur at halda seg ov fakligan til at nerta politiskt snaraðar spurningar. Spurningar í veljarakanningum skulu vera neutralir og sera væl umhugsaðir, og teir skulu als ikki taka politisk atlit.
Veruligu spurningarnir
Í veruleikanum eru fleiri tættir at taka støðu til.
Vilja veljarar hava eina nýggja stýrisskipan at seta í staðin fyri verandi stýrisskipan? Ella vilja veljarar hava eina tjóðveldisgrundlóg, sum fer at ávirka støðu Føroya í Ríkinum og Ríkisfelagsskapinum í ólukkumát?
Vil man spæla sær av við ríkisborgararættindi, sum Føroyingar njóta gott av í stóran stíl, bert tí at Tjóðveldi vil trýsta eina tjóðveldisgrundlóg niður yvir føroyingar – fyri síðani at loysa Føroyar úr Ríkisfelagsskapinum?
Vilja veljarar hava ”sjálvstøðu”, sum merkir loysing? Hví sníkja orðið loysing inn í spurningin við at umdoypa hugtakið til ”sjálvstøðu”?
Og so er spurningurin eisini, um veljarakanningina herfyri, sum vísti, at stórur meiriluti av føroyingum vilja varðveita Ríkisfelagsskapin. Hvussu hongur tann kanningin saman við”tjóðveldisveljarakanningini”, sum KVF bara varpar út til fólk uttan nakra kritiska eftirkanning?
At KVF letur mikrofonhaldarar bera føroyingum manipuleraðar veljarakanningar – ”Alternativ Fakta” kalla tey tað aðrastaðni – er ikki í lagi.
Hetta er ikki bert ein undirmeting av føroyingum. Tað er eisini ímóti øllum tí, sum ein útvarpsstøð – fíggjað við skattakrónum hjá tær og mær – eigur at standa fyri.
Stramman justits
Eg fari at heita á kringvarpsnevndina um at gera sína skyldu og at halda stramman justits við øllum tí politiskt lødda tilfarinum, sum ”journalistar” fara at senda út til lurtarar og hyggjarar fyri at ávirka opiniónina.
Fari eisini at mæla øllum føroyingum til at vera óvanliga kritiskar mótvegis tí, sum KVF fer at leika í við fram móti fólkaatkvøðuni um tjóðveldisgrundlógina.
Edmund Joensen
løgtingsmaður fyri Sambandsflokkin
RN
Aftur


text:
Orð og lag: C. Austin Miles
Týtt: Victor Danielsen
Upprunaheiti: He walks with me and He talks with me
1. Í urtagarð hans komi eg,
meðan døgg á rósum enn hongur;
mínum oyra nær
kemur rødd hans har –
Guds Sonur hjá mær gongur.
Niðurlag: Hjá mær gongur hann,
við meg talar hann,
og har vin sín kallar hann meg;
og ta hvíld, ið tá
fellur hjartað á,
hjá honum bert finni eg.
2. Hann talar, og rødd hans er søt;
onnur ljóð tykjast fátæk, følnað;
rødd hans gleði ber,
sum í hjartað fer
og aldri burt kann kølna.
3. Við honum har dvølja eg vil,
um so náttin á meg skal falla;
men hann biður meg
fara fyri seg
tey vilstu heim at kalla.


text:
Barnaansing:
Barnagarðurin á Teigunum fevnir um bæði vøggustovu, barnagarð og frítíðarskúla.
Á stovninum ganga 62 børn frá hálvt árs aldri til 9 ára gomul. Umframt børn úr Sands kommunu, er avtala gjørd við Húsavíkar og Skálavíkar kommunu, so børn úr Húsavík, Dali, Skarvanesi og Skálavík ganga eisini í barnagarðinum á Sandi.
Fýra námsfrøðingar og sjey hjálparfólk starvast í barnagarðinum.
Opið er millum 7.30 og 17.00. Hevur ein tørv á ansing áðrenn kl. 7.30, ber tað til at fáa í lag við at siga frá á tlf. nr. 28 07 50 áðrenn kl. 18 kvøldið fyri.
Ongin bíðilisti er at sleppa á stovnin, og ynskir ein pláss fæst hetta við at venda sær til kommunuskrivstovuna ella skrivstovuna í barnagarðinum.
Prísir:
Heildags vøggustovugjald 2275,- kr
Hálvdags vøggustovugjald 1275,- kr
Heildags barnagarðsgjald 1900,- kr
Hálvdags barnagarðsgjald 1050,- kr
Frítíðarskúla gjald 1000,- kr
Matur:
Børnini skulu hava matpakka við hvønn dag. Hann eta tey klokkan 11. Fyrrapartin fáa tey annars frukt, og seinnapartin fáa tey millummála, sum stovnurin skipar fyri.
Leiðari er Petrina Nolsøe.
Barnagarðurin á Teigunum
Koytugøta 1, 210 Sandur
Telefon 361750.


text:
Malan Marnersdóttir, professari í bókmentum á Føroyamálsdeildini á Fróðskaparsetrinum (28-11-2007).
William Heinesen hevur lýst Føroyar sum eitt sandskorn á gólvinum í eini veitsluhøll - nakað tað sama kann sigast um Føroyar á heimskortunum. Men hann legði afturat, at sandskornið hýsir einum heilum heimi, sum kemur fram, tá ið hugt verður at sandskorninum gjøgnum lesiglas.
Nakað tað gongd sæst í menningini av land- og sjókortum. Á teimum elstu kortunum kenna vit illa Føroyar aftur, tey eru óneyv eftir nútímans meting, men skilagóð á annan hátt. Kortekning er eitt kynstur, sum broyttist upp gjøgnum tíðirnar so hvørt sum náttúrfrøði og støddfrøði mentust. Tá ið landkortini gjørdust nágreinilig, tók skaldskapurin yvir og yrkjarar fóru at lýsa og geva landinum merking.
Fyrri fyrilesturin lýsir landafrøðilig kort frá miðøld til 1832 .


text:
Lokaldeild FøroyarFøroyska deildin varð endurstovnað 17. okt 2011.
Nevnd hevði verið virkin í 90unum, men var tað arbeiði tíanverri dottið niðurfyri.
Á endurstovnandi fundinum vóru umleið 30 fólk møtt til fundar.
Forkvinnan og skrivarin fyri Colitis Crohn Foreningen, Bente Buus Nielsen og Inger Gravesen vóru komnar til Føroyar at hjálpa til við stovnan av føroysku deildini.
Kári Rubek Nielsen, serlækni í medisinskari gastroenterologi, hevði upplegg um tarmsjúkurnar, og var eisini Ph.D lesandi læknin Johann Burish við og greiddi frá sertøðu føroyinga. Serstøðan er tann at tilburðirnir eru 3 ferðir hægri enn aðrastaðni í heiminum.
Fyrsta nevndin gjørdist:
Teitur Vágadal, formaður
Erla Pállsdóttir, kassameistari
Jórun Isaksen, skrivari
Jóhann Joensen
Jónfríð Jóanesarson


text:
Leygardagin 22. apríl bleiv kappast í Einkultstarti, og sunnudagin í Landavegsúkkling.
Leygardagin skuldu súkklarar koyra ein Einkultstart frá Hotel Føroyum niðan á Sornfelli.
Tosað bleiv við Landsverk, og avgerð bleiv tikin um ikki at koyra niðan á Sornfelli.
Starturin var frá Hotel Føroyum, og málið bleiv so flutt oman har landsvegurin gongur niðan á Sornfelli. Ein teinur á 13 kilometrar.
Ein sokallaður fjallaeinkultstartur, og tí ivaðust súkklarar um teir skulu koyra við einkultstartssúkkuni, ella á vanligu kappsúkkluni. Onkur valdi einkultssúkkluna, men flest øll koyrdu á kappsúkkluni.
Úrslit, 13 km einkultstart:
Menn:
1. Gunnar Dahl-Olsen, 30 minuttir 0 sekund
2. Jóhann Brend, 30.30
3. Jan Hjaltalin Olsen, 30.49
4. Jógvan Højgaard, 31.53
5. Hilmar Hansen, 32.18
6. Jóanis Albert Nielsen, 33.50
7. Áslakkur Nesá, 35.23
8. Høgni R. Øster, 36.29
9. Kjartan Egholm, 36.42
10. Tóri Thorleifsson, 37.55
Kvinnur, 13 km einkultstart:
1. Birita Poulsen, 38 minuttir 41 sekund
2. Helena Dahl-Olsen, 42.50
3. Svanna Poulsen, 43.38
Landavegsúkklingin sunnudagin 23. apríl bleiv steðgað eftir at súkklarar høvdu koyrt góðar 30 km vegna veður. Myndir frá úttøkukappingunum kunnu síggjast á www.jn.fo. Myndirnar her hevur Jóanis Nielsen tikið.


text:
Reglur Grand Prix kapping á breyt 2015
KAPPINGARREGLUR 2015
Grand Prix á Breyt
Navn og endamál
Almenna navnið á kappingini er TF Stórkappingin. Navnið kann broytast um ein stuðul ynskir og rindar fyri tað.
Reglur fyri luttøku
Kappingin er opin fyri øllum børnum og ungum. Fyri at luttaka og fáa stig í sjálvari TF Stórkappingini, skal ein tó verða skrásettur limur í einum felag fyri frælsan ítrótt, áðrenn kappingardagin. Luttakararnir skulu vera í singlet/t-thirt í umboðar litir felagsins, tá kappast verður.
Tað verður kappast í niðanfyri standandi bólkum og greinum:
GG: Børn telja ikki við í TF Stórkappingini
Aldurin verður roknaður, sum blivin aldur tá almanakkaárið er runnið. Tað verður skipað fyri einstaklinga kapping í øllum bólkunum.
Kappingarsløg
Kappingarnar fara allar fram á frælsum ítróttarøki. Kappingargreinar verða fastlagdar áðrenn kappingarbyrjan. Kappast verður í spurti, miðteinum, kasti og lopi hvønn kappingardag. Tvs. at t.d. dreingir 10-11 hava fýra TF Stórkappingar og kunnu kappast í spurti, miðteini, kasti og lopi. Sami luttakari kann taka lut í øllum fýra kappingargreinum í sínum aldursbólki.
Í tekniskum greinum fáa bólkarnir 8-9 ár, 10-11 ár, 12-13 ár og 14-15 ár tríggjar royndir, meðan bólkarnir 16-17 ár, 18-19 ár og menn/kvinnur fáa 3 royndir innleiðandi + 3 royndir til seks tey bestu.
Kappingar
1. TF Stórkapping – Tórsbreyt leygardagur 23. mai kl. 12.00 – Hvirlan (tilmelding í seinasta lagi týskvøldið 19. mai)
2. TF Stórkapping – Tórsbreyt leygardagur 30. mai kl. 12.00 – Bragdið (tilmelding í seinasta lagi týskvøldið 26.juni)
3. TF Stórkapping – Tórsbreyt leygardagur 20.juni. kl. 12.00 –Treysti/Roysnið (tilmelding í seinasta lagi týskvøldið 16. juni)
Leygarkvøldið eftir loknar kapping 20. juni skipar FÍF fyri TF Stórkapping Afterparty har m.a. øll heiðursmerkir verða handaði.
Gevið gætur! Av tí at startlistar verða lagdir út á heimasíðuna undan kappingunum, er tilmeldingarfreistin fyrr enn vanligt. So minnist til at melda til í góðari tíð. Eingin tilmelding er á staðnum!
Stigatalva
Stig verða givin eftir hesum leisti:
Nr. 1 fær 10 stig
Nr. 2 fær 9 stig
Nr. 3 fær 8 stig
Nr. 4 fær 7 stig
Nr. 5 fær 6 stig
Nr. 6 fær 5 stig
Nr. 7 fær 4 stig
Nr. 8 fær 3 stig
Nr. 9 fær 2 stig
Nr. 10 fær 1 stig
Samlaða einstaklingakappingin verður avgjørd eftir hvør íðkari hevur flest stig eftir øll trý umførini. Tvs. øll trý umførini telja við.Fyri at fáa heiðursmerki, skal íðkarin hava luttikið í minst tveimum TF Stórkappingum.
Stendur tað á jøvnum, vinnur íðkarin, sum hevur uppnátt flest stig í einari kapping. Stendur tað framvegis á jøvnum vinnur rennarin, sum hevur næstflest stig í einari kapping osfr.
Heiðursmerkir
Heiðursmerkir verða latin til trý tey fremstu samanlagt í hvørjum aldursbólki í hvørji høvuðsgrein. Harumframt verður steyp latið gentu og dreingi, íð hevur savnað flest stig tilsamans í einum aldursbólki í bólkunum 8-9 ár, 10-11 ár, 12-13 ár og 14-15 ár, og tá telja allar kappingarnar við.
Tilmelding
Tilmelding fer fram á heimasíðuni hjá FÍF, sum er www.fif.fo, í seinasta lagi týskvøldið undan kappingunum.
Umsiting
Kappingin verður umsitin av Kappingarnevndini hjá Frælsum Ítrótti Føroya (FÍF).
Hallur Holm, Guttorm Sørensen, Regin Thomsen, Tummas N. Arge og Rúni Seloy


text:
Góðkendar lúsateljingar skulu fremjast av Fiskaaling
Dan Klein --- 16.07.2017 - 09:31
Tá lúsakunngerðin varð broytt á sumri í fjør, var ein broyting tann, at allar lúsateljingar, sum kunngerðin áleggur, skulu fremjast av Fiskaaling. Hetta álitið tekur felagið í størsta álvara og strembar áhaldandi eftir, at tænastan koyrir so væl og álítandi sum gjørligt.
Lúsakunngerðin, og tað hon áleggur alivinnuni, hevur stóra ávirkan á gerandisdagin hjá alaranum og ikki minst fíggjarliga avkastið hjá feløgunum. Tað hevur tí alstóran týdning, at lúsateljingarnar eru so neyvar, sum yvirhøvur tilber.
Í løtuni eru seks fólk á Fiskaaling, ið telja laksalýs. Hesir seks teljararnir hava fyrsta hálvár 2017 framt 275 teljingar.
Av tí at teljingarnar verða gjørdar av menniskjum og ikki av maskinum, kann væntast, at munur er á teljingunum. Millum annað tí leggur Fiskaaling alstóran dent á, at allir teljararnir skiftast um at telja á teimum ymsu aliøkjunum, so møguligir menniskjansligir munir millum teljararnar ávirka øll økini eins.
Kunngerðin áleggjur teljarunum at bólka lýsnar í kynsbúnar kvennlaksalýs, stórar flytførar laksalýs, smáar flytførar laksalýs, seiðalýs og fastar lýs. Nærri lýsing av lúsasløgunum kann lesast í faktaboksini beint niðanfyri.
Fakta
Kynsbúnar kvennlaksalýs eru nógv tær størstu og kunnu eyðmerkjast aleina út frá støddini.
Flytføru laksalýsnar umboða tvey menningarstig hjá kvennlúsini og trý hjá kalllúsini. Hesar eru allar rundleiddar, men hava ymsar støddir, ið liggja úr 3-6 millimetrum. Tær finnast allastaðni á fiskinum, men serstakliga á tí myrka partinum, og hetta kann gera tað trupult at síggja serliga tær smæstu.
Seiðalýsnar eru meira langleiddar, oftani appilsingular á liti, og flyta seg nógv runt á fiskinum samanborið við laksalýsnar.
Fastar lýs umboða trý menningarstig hjá laksalúsini, og fimm hjá seiðalúsini. Hesar eru so smáar, at til ber ikki við berum eygum at síggja, hvat slag talan er um. Minsta menningarstigið er minni enn ein millimetur, og størsta umleið tríggjar. Tær føstu lýsnar finnast oftast kring og á fjaðrunum, eins og á táknulokinum.


text:
Fíggjarligt frípláss
19. Jun 2017
Umsóknir um fíggjarligt frípláss galdandi frá 1. august 2017 – 31. juli 2018 skulu verða kommunuskrivstovuni í hendi í seinasta lagi 3. juli...
les meir
Ung í arbeiði 2017
26. Apr 2017
Hvannasunds kommuna fer í summar at skipa fyri ungum í arbeiði. Arbeiðið er ætlað ungum ímillum 14 og 18 ár, sum eru búsitandi í kommununi,og...
les meir
Skrivari til Hvannasunds kommunu
04. Apr 2017
Søkt verður eftir skrivara 3/4 tíð, at byrja 1. mai 2017 Sum skrivari hevur tú m.a. hesar arbeiðsuppgávur:...
les meir
Fundarskrá 27. mars 2017 kl. 18
20. Mar 2017
1. Marknaðaumskipan matr. nr. 15a og 10a Depil2. Markanaðaumskipan matr. nr. 62h og 77 Hvannasund3. Journalskipan frá Nema4. Eyka kostnaður í samband við skeltaverkætlan5. Spillivatns arbeiði bjóðast út6. Ung í...
les meir
Hugskotskapping
16. Feb 2017
Situr tú við onkrum framúrskarandi hugskoti um hvat gamli skúli í Hvannasundi kann brúkast til?So kanst tú senda kommununi títt hugskot.Freistin at koma við hugskotum...
les meir
Glaslist februar og mars 2017
09. Feb 2017
Marian Fuglø undirvísir í glaslist frá 20. februar pláss er fyri 10 luttakarum. ...
les meir
Leys størv
06. Feb 2017
Barnahúsið Imba søkir eftir einum námsfrøðingi til 30 tíma viku Barnahúsið IMBA lat upp 1. apríl 2012. Í barnahúsinum IMBA hava...
les meir
Limaskapur
02. Jan 2017
Hvannasunds kommuna er limur í Interkommunala Renovatiónsfelagsskapinum (IRF), SEV og Kommunufelag Føroya, og umboð kommununar í felagsskapunum eru: IRF: Jákup...


text:
Føroyskur veteranur komin illa fyri av danskari útlendingalóggávu
- Man kann ikki siga við ein veteran, sum er vorðin sálarliga illa fyri av kríggi, at útlendska kona tín sleppur ikki at vera hjá tær, tí tú ikki kanst arbeiða – og tí fært eina veiting frá tí almenna. Tað er óvirðiligt, sigur Sjúrður Skaale, sum hevur sent donskum ráðharrum eina røð av spurningum um málið
Fyri føroyska Høgna Petersen hevur luttøkan í Afghanistan-krígnum sett álvarslig merki í sálina. Sum hermaður arbeiddi hann sum sweeper og var í fremstu røð, tá ið vinir og starvsfelagar vórðu dripnir ella álvarsliga løstaðir. Síðani 2010 hevur hann tí stríðst við tynglyndi og PTSD.
- Skaðar á likam og sál eru tíverri vanligar avleiðingar av kríggi. Tað vita vit. Sendir man fólk í kríggj, so má man eisini vera til reiðar at hjálpa teimum. Og man skal í øllum førum lata vera við at revsa veteranar, sum eru komnir illa fyri av krígnum, sigur Sjúrður Skaale.
I grein í danska Information greiddi Høgni Petersen í farna mánaði frá, at amerikanska kona hansara og dóttir hennara høvdu fingið noktandi svar uppá húsfólkasameining (familiesammenføring). Orsøkin var, at Høgni Petersen, sum býr í Danmark, hevði fingið eina veiting frá tí almenna. Bæði konan og dóttir hennara skulu tí av landinum, um tey ikki fáa viðhald í kæru síni.
- Eg vil ikki taka dagar ímillum, hvørt hetta generelt er skilagott, tí danir mugu sjálvir avgerða treytirnar fyri at seta búgv í Danmark. Men í hesum førinum vendir tað púra skeivt í mínari verð. Hetta er ein óvirðiligur máti at fara við einum veterani, ið er vorðin sjúkur av at gera sum hann er biðin, sigur Sjúrður Skaale.
Fólkatingslimurin hevur tí gjørt av at seta donskum ráðharrum ikki færri enn seks spurningar um málið.
- Eg vænti og vóni, at hetta antin er ein feilur í málsviðgerðini ella ein feilur í lóggávuni. Fyri fyrst havi eg tí sett nakrar spurningar um fleiri prinsipiel viðurskifti, sum tykjast ógreið. Eg vænti mær svar í næstum, og so mugu síggja um tørvur verður á øðrum átøkum. Um stjórnin vil gera broytingar skal tað so ikki vera mín atkvøða, sum restar í, sigur Sjúrður Skaale.


text:
Tey eru nú liðug við íslendsku meistarastevnuni fyri masters 2017, har føroyingar eisini triðja kvøld vunnu sær heiðursmerki. Um eg havi talt rætt, so varð tað til tilsamans 35 heiðursmerki til føroysku svimjararnar.
í einstaklingakappingum varð tað til tilsamans 19 gull, 8 silvur og 4 bronsur
- 12 gull, 3 silvur og 1 bronsu í aldursbólkinum 70-74 ár
- 1 gull og 2 silvur í aldursbólkinum 65-69 ár
- 6 gull, 3 silvur og 3 bronsur í aldursbólkinum 55-59 ár
og í liðsvimjing til tilsamans 3 gull og 1 bronsu
- 3 gull og 1 bronsu í aldursbólkinum 240-279 ár
Har er eisini eitt yvirlit yvir mest vinnandi svimjarar, har vit m.a. kunnu lesa at
- Eyðun Bærentsen vann tilsamans 9 gull í aldursbólkinum 70-74 ár, og Bogi Hansen 1 gull, 2 silvur og 1 bronsu.
- Jon Hestoy vann tilsamans 3 gull og 2 silvur í aldursbólkinum 55-59 ár, og Aksel Haraldsen 3 gull og 1 bronsu
- Bergliot Ihlen vann tilsamans 2 gull í aldursbólkinum 70-74 ár
- Gunnleyg Durhuus vann tilsamans 2 silvur í aldursbólkinum 65-69 ár
- Liðsvimjingin Aksel Haraldsen, Eyðun Bærentsen, Jon Hestoy og Sámal Olsen vann 2 gull í aldursbólkinum 240-279 ár
Heiðursmerki vunnin hetta síðsta kvøldið í Hafnarfirði
- Eyðun Bærentsen 53.26 og gull í 50 rygg fyri aldursbólkin 70-74 ár, Aksel Haraldsen 36.31 og gull í somu grein fyri aldursbólkin 55-59 ár
- Eyðun Bærentsen 3:56.54 og gull í 200 bringu fyri aldursbólkin 70-74 ár
- Eyðun Bærentsen 1:26.10 og gull í 100 frí fyri aldursbólkin 70-74 ár, Bogi Hansen 1:28.91 og silvur, Jon Hestoy 1:08.33 og silvur í somu grein fyri aldursbólkin 55-59 ár, Aksel Haraldsen 1:08.87 og bronsu
- Aksel Haraldsen, Eyðun Bærentsen, Jon Hestoy og Sámal Olsen 2:33.00 og gull í 4×50 blandað fyri svimjarar tilsamans 240-279 ár
Øll úrslitini síggjast her á swimrankings.net